
OČEVA SLIKA 

Napisao: ĐURO VILOVIĆ 


predgrađu mjesta, koje nije grad, u 
jednoj neuglednoj kućici nastanila se 
udova školskog nadzornika sa svo- 
jom kćerkom Kosankom. 

Nitko nije pitao, zašto su se one baš tamo na¬ 
selile, jer to nije nikoga interesiralo kao ni to, 
kako one tamo žive. Mjesto se nije na njih osvr- 
talo i živjelo je kao da mu one nijesu u predgrađu. 
Tko bi konačno vodio brigu o tome, što se sve 
zbiva ispod tolikih krovova u mjestu i po pred¬ 
građima? Udovu je baš to bolilo, ali se privikla i 
od nekog joj je vremena bilo to jedinom utjehom, 
da nitko o njoj ne vodi brige. Ona je posve tačno 
znala, zašto i otkada. Na kraju bi bila još posve 
zadovoljna i vesela, kad ne bi o njoj vodila brige 
ni Kosanka, A ta je mala baš vodila brigu o njoj 
i to odonda, otkada je udova bila vesela, što na 
nju nitko ne pazi i otkada je željela, da ni Ko¬ 
sanka ne bi pazila. 

Ta mlada Kosanka ima već šesnaest godina i 
ide u petu gimnaziju. Ona je po majčinu sudu po¬ 
stala zla i zlobna. Uvijek je nečim neugodnim iz¬ 
nenadi i unese sa sobom nešto neprijatno i mrzlo. 

Danas je vani prašila kiša. Udova školskog nadr 
zornika gospođa Mirjana pogledala je na kišu i 
očekivala s izvjesnim strahom Kosanku. 

Mrzovoljasto je ušla. Protesno bacila knjige na 
stol i prkosno zavrtjela malim tijelom, 

— Kiša. Uvijek kiša!,,. Bacila je šešir i pao 
joj je na knjige. Nervozno je otresala kapljice kiše 
s odijela. 

Majka nije podigla očiju sa švela. Šila je. Ni 
djevojče nije pogledalo na mater. Dobro je znala, 
da je nitko ne gleda, pa se još više srdila. 

Pogledala je niz zidove. Ona nije na njima ništa 
tražila i dobro je znala, što će vidjeti. 


— Ikone ,,. ikone , ,. Ovaj Prvomučenik, onaj 
Krstitelj,.. I ovaj i onaj.,. sami mrtvi sveci. 

Gospođa Mirjana podigne oči, 

-— Da sami mrtvi sveci — ponovila je Kosanka 
i drsko uprla pogled u majčino lice, — Što su oni 
meni i zašto vise na mojim zidovima? Ja u njih ne 
vjerujem. Ni u šta. Vjerujem samo u život, . . 

— Kosanko? Što je to opet sad? 

— Ja ću od njega da napravim ikonu, jer ja vje¬ 
rujem u njega. Vjerujem, da on može da živi tu 
s nama, Razdraženo skoči i bijesno ogrli majku. 
Je li da on može da živi s nama? 

— Njega ću ja da objesim i pred njim žižak. 

Gospođa se tržnu. 

— Hoću ... hoću ... 

Mirjana je gledala djevojku blijeda i uzrujana, 
ali joj nije ništa rekla. 

Kosanka je brzo skidala svetačke slike i iza 
svake se pakosno u'piljila u prazninu na zidu. — 
Tako, Udalji se i stane da traži simetriju. Potrči 
do blijede fotografije u sivom okviru. Skine je i 
smjesti po sredini. Smještala je pod njom žižak. 
Užegla ga je, U valovima svijetla sjenovito po- 
igraše crte lica. Glava mlada seljačkog čovjeka 
dobi više gibanja i živahnosti. Oči su s fotografije 
pratile djevojku, kamogod se ona pomakla, 

— Gledaj! Uroni djevojka zloban pogled u maj¬ 
čine oči. Ona je izvjesno očekivala, da će se majka 
prestrašiti i zgroziti. Ona je mislila, da se majka 
plaši očevih očiju. -— Gleda, je li? Vrlo živo i sr¬ 
dito gleda. 

— Srdito? Zašto bi gledao srdito. On nije nikad 
nikoga gledao srdito, 

— Malo, 

Djevojče poskoči. Malo? Dakle ipak malo. Ja 
kažem, da gleda jako srdito. To mi se baš sviđa. 

To je moj tata! Zastala je na čas. Okrenula se ni¬ 
jemo oko sebe i pri tomu haljinice zalepršaše oko 
mladog tijela. Potrča do majke i dosta je nježno 
ogrli. Sad smo opet mi troje sami. Ja, ti i on sa 
zida. Kao nekada, mi troje. Naškubi usne kao cje- 
lov. Moja ikona! Moja jedina ikona. Svijetli i gleda 
nas. Mene i mamu. Ja sam već velika, a mama je 
i sada tvoja . . . samo tvoja... 

Gospođa Mirjana se tržnu. Ona naglo i osjet¬ 
ljivo problijedi. Nešto suspreže i guta u grlu. 

— Dijete, ne muči me. 

— Ja te mučim? A čime, molim . . . 

— Zašto ga spominješ? To mene boli, a njemu 
ne pomaže. Ti znaš, da se rasplačem, kad ga se 
sjetim. 

Kosanka ju je gledala, gledala, prasnula u smi¬ 
jeh i taj se smijeh vrlo brzo pretvorio u plač. — 
Tako? Ni da ga spomenem? Prije si voljela, kad 
sam govorila o tati, i rasplakala bi se, a sad te 
mučim ... Ja više nisam Sanka, mala Sanka, bi¬ 
jedna Sanka, sirotica Sanka. On više nije naš po¬ 
kojni. Ni da ga spomenem? 

Kosanka pokrije rukama oči, a ispod njih su 
izvirivale mutne kapljice suza. Ona je prkosno i 
žučljivo plakala. Pomakla se i izišla iz sobe. Mir¬ 
jana pođe za njom, pa se i sama rasplače. Ne od 
tuge. Ona je plakala od neke neobjašnjene muke i 
tjeskobe. Odloži rad, ispruži ruke preko stola i 
stane da ih skuplja u grču. 

— Ona sumnja? Ona je nešto vidjela? 

Osuši suze i ustane da pođe za Kosankom. 

Prešla je preko zapuštene, kaljave i tijesne sobe, 
pa zastane na kuhinjskim vratima. Tamo se Ko¬ 
sanka prebacila preko hladna štednjaka. Zjao je 
polupan i raskliman, U njemu nije već dugo ništa 
gorilo. Zajedno se s njime trzalo mlado djevojčino 
tijelo. To se tijelo v vlovito gibalo u plaču, a staro 
je željezo pritislo s rasklimanim udima i cvilom. 

— Sanko... 

Pojača se grč djevojčina plača, a i cvil staroga 
željeza. Pojača se kao na odgovor. 

— Sanko. . . Prignula se, da je obujmi obim 
rukama. Zašto si takova, Sanko! Ubij, još ovo 
malo . . . Na ubij .. . ! Spustila se k njoj, milovala 
je i molila, da joj kaže zašto plače: zar sam te 
uvrijedila? —Pustila sam ti, da radiš, što hoćeš, 
i to je sve, sve naše zlo. Što prije, što sada? Ja 
sam tvoja mati sada kao i prije ... 

— Nisi. Sad te mučim, kad njega spomenem ... 

Gospođa je Mirjana prosto pobjesnila. Oborila 
se na nju i udarala ju je. Ona je htjela da šakom 
i kletvom utuče u njoj ono, ono nešto strašno, što 
je istinito i stvarno i što baš zato, jer je istinito 
i stvarno, tako okrutno muči Mirjanu. Tu tako iz¬ 


razitu i jasnu djevojčinu sumnju. Mirjana je podigla 
obje ruke u zrak i skoro ih je zavitlala u bijesnom 
udaru. Gade! Ti ćeš meni da propisuješ . .. Ustaj, 
govori, što imaš .. . Ustaj! 

Kosanka je prestrašeno gledala u razdraženu 
»maju«. Ustane i pokajnički spusti obje ruke niza 
se. — Oprosti, mislila sam... 

— Što, što ... a što si mislila? Kričala je Mir¬ 
jana u strahu, da ne čuje sad uprav ono realno, 
istinito i strašno, čega se bojala. Ona je mrljala 
u strahu i gledala je izgubljeno i očajno. Što si 
mislila? 

— Da me više onako ne voliš. — Unutra mi 
kopalo, da me više onako ne voliš. 

Sva sretna odahnula je Mirjana. 

— To . . . ? Pa zato . .. Tko ti je to rekao? 

— Nitko. Unutra ... 

Obje su pošle opet u sobu. Mirjana se vratila 
poslu. Šivala je i opet parala. Nije joj išlo. Ona 
nije mogla da se sabere od uzbuđenja. Odložila 
je posao i gledala kroz prozor. Vani je sipila 
sitna kiša. Sitno, gusto i nije prestajala. Tugaljivi 
uski horizont je tiskao i davio. Stabla su tugaljivo 
plakala i mokra bolovala, a susjedni suri kro¬ 
vovi izgubljeno drijemali i upijali sitni bijeli prah 
kiše. Nije Mirjana mogla da izdrži sjetu jeseni, 
što se razlijevala i kupila po tijesnom, mokrom 
horizontu. Skrenula je pogled po sobi. Oči s foto¬ 
grafije njezina muža gledale su je nijemo i tupo. 
One nijesu ništa govorile. Ostale su nijeme i tupe. 
Iz njih je gledalo samo žuti fotografijsko svijetlo. 
U sobi je vlažno i hladno. Iz kuta se negdje oštro 
ozva šturak, a po zidovima plaze nekakvi sluzavi 
insekti. Brzaju i plaze. 

Žižak dršće, a mali valovi njegova svijetla, lje- 
njivo, hlapivo bježe niz stijene zida. 

Mirjana osjeti svu svoju bijedu, a najbjednije 
joj je bilo to, da će još noćas doći u ovu bijedu, 
vlagu i plač on, on raspojasan, obijestan i raz- 
dražen. 

Gospođa školskog nadzornika stisne usne i 
šumno izdane kroz nozdrve. 

— Dijete, ubijaj, spasi... 

Kosanka se uplaši. Podigne se na noge i sa¬ 
blasno ispruži ruke. — Oprosti. .. 

— Ubijaš me ... 

— Oprosti i 

— Trebam mira. Odlazi. 

— Uzmi knjige i odlazi. Kaži kumi, da bolujem, 
pa trebam mira. Dođi sutra. 

Mirjana je povezivala ručnikom glavu. 

Djevojče je molilo, da smije da ostane. Obeća¬ 
valo je, da će biti nijema kao krpa. 

— Ne! 

Kosanka je gledala tupom boli majku i neod¬ 
lučno stajala. 

— Uštedi nešto sebi i za sutra. Vidi kakva sam. 
Skoro me ne će biti. 

— Ići ću. 

Mirjana glasno i lagano odahne. Gimnazijalka 
dohvati knjige, pogleda na zid, na očevu fotogra¬ 
fiju, pa rezignirano na majku i nijemo iziđe. Ode, 

a da se nije ni okrenula. 

* 

Kad je gospođa Mirjana ostala sama, opet se 
ogledala po siromašnom stanu u jednom pred¬ 
građu mjesta, koje nije grad. Opet su oni sluzavi 
insekti plazili po zidovima i od časa do časa se 
ozvao šturak ... 

— Kako je sve to bijedno . . . ! 

Negda je živjela u četiri bogato namještene 
sobe i bila uvažena dama gospodina županijskog 
školskog nadzornika. Priređivala čajanke, zvala 
na večeri i dolazili su gosti. K njima su dolazili 
sami izabrani ljudi. Govorilo se o umjetnosti i či¬ 
tali su se stihovi. Ona je puno znala i rado su je 
slušali, a on, njezin muž, sjedio je uvijek na spo¬ 
rednom mjestu i bio sjetan, što je ta žena, koja 
govori i rado je slušaju, njegova. Tako je bar iz¬ 
gledalo njoj i svima njima, koji su k njoj dolazili. 

Taj je njezin muž bio s malim, vrlo malim za¬ 
dovoljan. Pušio je cigarete i sjedio. Brinuo se, da 
svaki gost ima sve. On se uopće puno brinuo i 
često obilazio po okružju, da se nakupi što više 
dnevnica i da se onda gosti kod njega osjete i 
udobno i bogato. VoHo je, da je njegova žena na¬ 
smijana, zadovoljna i zabavljena. Konačno ona to 
i sada uviđa, da je on zbog toga jedino živio i radio. 
On sebi upravo nije ništa drugo ni želio. Negda je 
bio mlađ i romantičan. Očekivali su od njega ve¬ 
likog pisca, puna snage i talenta. Negda. Pustio je. 
To nije veselilo njegovu ženu. Ona nije htjela da 
tko bude uz nju važniji od nje. 

On se brinuo, sjedio, pušio i umro. Tako kratko 
izgleda kronika jednog dobrog muža. Baš tako 
kratko. Ni slova više ni manje. Tako je jedno¬ 
stavna povijest jednog velikog čovjeka, koji je 
pobijedio sebe, da ne pobijedi ženu. Tu ve¬ 
liku pobjedu nije nitko primijetio od njegovih su¬ 
vremenika, pa ni njegova žena. Umro je svakako 
prije vremena. Dodijala mu je ta jednostavna po¬ 
vijest velikog čovjeka i umro je prije vremena, 
Bez glasa i bez jecaja. Nikomu se nije potužio. 
Umro je brzo i naglo, da nikome ne ostavi vre¬ 
mena da promišlja o njemu. Nikomu, ni njoj. Ona 
je žalila za njim, jer više nije bilo nikoga, tko bi se 
brinuo, da ona ima sve, da je vesela i zabavljena. 
Više nije bilo nikoga, a to je bilo tako bolno i tako 


očajno. Odonda je ona počela da naglo pada. Su¬ 
šila se i postajala je nezadovoljna. Svaki dan je 
bio sve gori i ona se ćutila sve nesretnijom. Od 
onda, pa sve do danas . . . 

Sa stijene su je tupo gledale mrtve oči s foto¬ 
grafije. 

Mirjana se okrenu. Odijela oko nje sablasno za- 
lepršaju. Ona sama primijeti, da odijelo oko nje 
sablasno leprša. To je osjetila još u prošlome ljetu 
i plakala je. Držala je, da su to prvi znakovi hi¬ 
sterije. Ne zna, zašto je baš zaključila na histe¬ 
riju, ali nje se uvijek bojala, pa kad se osjetila sla¬ 
bom, zaključila je, da je histerija. Trčala je dok¬ 
torima i od njih uzimala sve, što su joj savjetovali. 
Nije pomagalo. Ona je primjećivala, kako s dana 
na dan pada njezin upliv i ljudi prolaze bez osvrta 
mimo nju. Ne pitaju, što ona misli ni što sudi. Za 
sve je postajala lagana, a sama je sebi bila teška, 
neizdrživo teška. Otimala se i nije dala, da je 
tako brzo nestane. Požudno je uzimala sve lije¬ 
kove, koje su joj propisali liječnici i sve savjete, 
koje su joj preporučavale žene. Savjetovali su joj, 
da promijeni podneblje i da živi bezbrižno. Da¬ 
leko nije mogla da ide. Nije više bilo njega, koji 
se brinuo za sve, pušio cigarete i umro. 

Pošla je ljeti na selo. Nastanila se u jednoj do- 
linici među šumskim obromcima. U jezercu je gle¬ 
dala sliku svoje šumske kućice. Brzo ju je zahva¬ 
lilo slobodno raspoloženje divlje šume. Po hlado¬ 
vini i starom suhom Ušću pronosili su se tako 
osjetljivi mirisi. Slušala je jedan neprestani lju¬ 
bavni šapat šume i rasplakala bi se nad svojom 
bolesti. Taj ju je miris šume i onaj ljubavni šapat 
oživljavao. Ona je skoro osjetila, da je jača, mlađa 
i tako joj se htjelo da živi, da bar nešto malo živi. 
To je potpuno jasno osjetila pod mirisom i šapa- 
tom šume. 

Oko nje je živjela šuma, i ljudi su joj se u šumi 
učinili jaki i neizmjerno dobri i nježni. Crveni kao 
bakar, svježi i raspojasani kao goli šumski dusi. 
U mjesečevim noćima vrzao bi se oko njezine ku¬ 
ćice tamburaš Uja. Udarao je u tamburu, a glas 
mu je zvonio kao zvonovi. Jeka je ponavljala u 
šaptu i mirisu njegov metal. Iščezao bi po danu, 
a u noći bi se opet navratio i udarao je pod samim 
njezinim oknom. Izvio bi gore velike čiste oči i 
gledao bi široko nasmijan taj šumski Faun. 

Jedne večeri je kucao na prozoru: Gospo, 
uzmite te ciklame . . . 

Uzela je, nasmijala se i zatvorila prozor. On je 
ostao i udarao. Donio je i drugi put, a onda je pri¬ 
hvatio rukom za prozor i nije dao, da ga odmah 
zatvori. Govorio joj je, kako je lijepa i kako ova 
šuma dosada nije imala svoje vile. Mljaznuo je 

jezikom i dodao: Kao zvijezda. Ja vas volim, 
gospo . ,. 

— Ti mene? 

— Volim, 

— A molim vas, što vi to govorite? 

— Da vas volim, 

— Smiješno, Ja tebe ne volim. Rekla mu je 
ti kao i prije, jer se on srdnuo na njezino vi, — Ti 
si dijete šume, a ja sam umorna građanka i imam 
veliku djevojku. Tu ne može da bude ljubav. 

Poskočio je. Bijesno udarao na tamburu i pje¬ 
vao: »Da zna zora, što je milovanje«. Zastao je 
s pjesmom i s udaranjem, pa je rekao, da je i on 
nešto tako mislio. Nema pomoći. Jako vas vo- 
lim, gospo .,, Ja samo zbog vas pjevam u noćima 
i po šumi tražim ciklame. Glup posao. To nije 
moj posao, da berem ciklame, ali ne mogu. , , 
Drugo ne mogu. Pokušao sam i da odem . , . Vra¬ 
tio sam se s pola puta i nisam nikamo išao Ne 
mogu. 

Ona ga je gledala i nije ništa govorila. 

Uja je još bio pod prozorom i nije dalje govorio, 

— Ne može da bude, rekla je Mirjana. 

— Možda i ne može da bude, ali svejedno. Po¬ 
skočio je odmah i preko prozora prekoračio k njoj 
u sobu. Uhvatio ju za ruku, a onda oko pojasa. 
Pritegnuo je k sebi i uzdrhtao se njegov divlji 
šumski čovjek. Ostao je s njome do zore, 

Mirjana je ujutro plakala. Nije znala, zašto 
plače, a suze su same tekle. Mislila je na muža 
i činilo joj se, da njemu čini nekakvu nepravdu. 

Tamburaš je Uja često provaljivao u šumsku 
kućicu i ostajao do zore, Mirjana nije više ni jedno 
jutro plakala. 

Ravnodušno je promijenila stan i uzela ovaj 
mali i vlažni u predgrađu mjesta, koje nije grad. 
Tamo je Uja mogao nesmetano da dolazi, I dolazio 
je. Dolazio i lagano je išlo, sve dok Kosanka nije 
postala nepouzdana, sumnjičava i zlobna. Zašto je 
ta mala ravnodušna i skoro vesela, kad Mirjana 
prima arsenove injekcije, a sada je zlobna i 
bijesna? 

Bilo je časova, kad toga Mirjana nije nikako 
mogla da razumije, a bilo je opet da je slutila: to 
je borba djeteta za uzvišenu majku. Tada se osje¬ 
ćala strašno razapetom, U svoj toj bijedi, siroma¬ 
štvu, zlu i vlažnu stanu, to je bilo užasno pitanje, 
jedan teški nerazrješivi problem. Dijete ima pravo 
na netaknutu, svetu majku, a majka ima pravo da 
živi, da se krijepi i da uzima lijekove za svoje boli. 
Spoj ovih dviju borbi u samoj sebi nalazila je Mir¬ 
jana kao groznu nesreću i položaj, koji nema iz¬ 
laza, Majka i žena .., 


Po vratima se osu nervozno udaranje. Netko je 
vani trgao kvaku na vratima. Gospođa Mirjana 
pomisli, da je to šumski Uja, i pobrza da mu otvori. 

Iznenadi je blijedo i uzbibano Kosankino lice. 
Ona je zaista nervozno iščekivala, što će naći 
kod majke. 

Rekla je, da je zaboravila dvije knjige. 

Mirjana nije vjerovala. Nije mogla. Pitala ju: 
što radi kuma? 

— Nje nema. Otišla je nekuda na selo. Tamo 
je samo Gaja, Iz sedme gimnazije Gaja, 

— Učite zajedno? 

— Da, nešto, Djevojče se ogledalo za knjigama. 
Uzela je dvije, koje je prve dohvatila sa stola. 

— Vjeronauk? Imate sutra vjeronauk? Mirjana 
je tražila raspored sati, 

— Nije sutra, ali mi knjiga treba, rekla je Ko¬ 
sanka. 

— Dakle je ipak samo ono,,, Mislila je go¬ 
spođa Mirjana, Sad joj je bilo konačno i potpuno 
jasno to, što je tako dugo sumnjala. Mala zna . 
nešto i ona nešto lovi,,. Težak pritisak nemoći * 
i tjeskobe pokrije Mirjaninu dušu. Kosanka je 
otišla nezadovoljna kako je i došla, a gospođa je 
Mirjana ostala sama i rasplakala se. Nije umjela 
ništa drugo, nego da se rasplače. U najgrčeviti- 
jim je mukama svašta smišljala. Već joj se činilo, 
da će biti najbolje, da kaže Uji, neka ode i više 
nikada ne dođe. To je u njoj tražila majka. Žena 
je vikala za životom, za oporavkom i za užitkom. 
Žena je predlagala, da ju Uja uzme i odvede sa 
sobom u svoje selo za šumom. 

Borila se žena i majka i nikako nije borba bila 
odlučna. Čas je bila glasnija žena, čas majka. Po¬ 
mirenja i pogodbe nije bilo, Mirjana je plakala i 
svijala se u grču. Mislila je o tomu, kako je bije¬ 
dna žena, kad ostane sama. Sve ove bijede ne bi 
bilo, da je živ on ,,, Zašto je on tako brzo umro? 
Zašto se nije čuvao? Bio je uvijek tako nezado¬ 
voljan i nije se srdio na smrt. Zašto je ipak umro? 
Da nije umro, kako bi ona imala krasno na tom 
svijetu,,, Mirjana je mislila i o tome, kako bi ona 
sada umjela da ga čuva i da pazi na njega. On 
baš ne bi tako često odlazio i po zimi i po nevre¬ 
menu? ... Ne bi morao da toliko radi,,, Jer ipak, 
ipak njega je dotukao posao i on ga je činio onako 
nezadovoljnim, 

Mirjana je zavidila svima, koje mogu ujedno 
da budu i žene i majke. Koje mogu da se udalje 
i skriju majku pred ženom i ženu pred majkom u 
očima djeteta. Ona je vriskala od boli i nemoći i 
nikako nije mogla da utješi povrijeđenu majku u 
svojoj duši. Ona je povrijeđena, pa da sad i pOsšlje 

Uju, Kosanka bi sumnjala, pa sumnjala i bila bi u 
njoj dugo povrijeđena majka. 

Mirjana je duboko vjerovala, da nema izlaza 
♦ * * 

— Što učite, Kosanko, gospođice Kosanko? 
Gledao je Gaja u rub od stola i lijevom rukom 


česao koljeno. Djevojče se tupo zagleda u masivnu 
momačku glavu. Imao je vanredno debeo vrat. 

— Vraga. Ne učim ništa. Zaboravila sam knji¬ 
ge. Išla po njih i opet ne učim ništa. 

— Zašto? To vam uostalom i ne treba. To nije 
posao za djevojke, nego za nas. 



Zato smo mi tu, a vi da nam budete samo do¬ 
bre žene. 

— Mi vama? Ja vama? 

— Pa kad bi i to bilo? 

— To ne će biti. 

— Ne znam. Vas nešto tišti. Vi ste često ža¬ 
losni .... 

Kosanka nije ništa rekla. Ona je i sama taj čas 
osjetila, da je žalosna. 


— Da iziđemo malo van, da se prošetamo . . .? 
Predlagao je Gaja. 

— Ja s vama? Pa sad sam bila vani. Kiša je 
i užasno vlažno. Hladno je. 

— Vi se mene bojite? Pitao je Gaja nakon 
duže šutnje. On nije ni sam znao, što bi rekao. 
Eto zapitao ju je, da li se boji njega ... 

— Ne znam, zašto? 

— Tako sam mislio. Ima mladih djevojaka, koje 

se boje . .. Možda gospođa Mirjana nekoga voli, 
pa vam to nije pravo. 

Kosanka se tržne i ustane. — Zašto to govorite? 

— Čini mi se. Konačno meni je sumnjivo, zašto 
vi tako često dolazite kumi po noći. Samo ne ra¬ 
zumijem, zašto bi to vas uznemirivalo. Da voli. . . 
pa voli i to je prirodna stvar. Gospođa je Mirjana 
još mlada i lijepa dama. 

— A vi ste još lud i bezobrazan čovjek. 

— Gle, gle, kako je bijesna ... Bi li malo izišli? 
Konačno zašto da ne iziđemo? Dok vani kiša pada 
i pomalo praši, tako se ugodno sanjari. To je uosta¬ 
lom nešto romantično u jesenjoj noći. . . Mjese¬ 
čina je banalna. Ja bih baš imao volju da vam 
otkrijem ljubav u vremenu, dok vani kiša pada i 
po malo praši. . . 

— Ja vas mrzim. Ja bih vas ubila . . . ! Vikala 
je Kosanka. 

I odmah, odmah se pokajala. Prva ljubav ne 
prolazi tako brzo. Ona nipošto ne ovisi o jednom 
raspoloženju. 

— Gaja, što je vama večeras? 

— Kosanko, ali. . . Slušaj . . . preglupa mi je 
tako dugačka gluma. Mi se poznamo odavna . . . 
Vi znate, da sam vas uvijek iza ure risanja pratio 
do kuće i da to nisam činio vragu na veselje. Sva¬ 
kog proljeća sam vas darivao ružama i kupovao 
sam ih, jer ja ovdje u gradu nemam svoga vrta. 
U plesnoj smo školi bili par i to nije bilo slučajno. 
Ja sam došao i naklonio sam se, a drugovi su za- 
pleskali rukama, i vi ste se veselo odazvali momu 
pozivu, da budemo par u plesnoj školi... 

— Par u plesnoj školi. To je nešto drugo . . . 
Prekinula ga je Kosanka. 

— To je prvi naš par. Izatoga slijede drugi pa¬ 
rovi i dalje, dalje, dalje do onog para pred oltarom. 

— Gaja, ja ne ću, ja ću odmah pobjeći. .. 

— Kuda? Valjda ne k majci, da je smetaš. To 
uostalom ne bi bilo nimalo taktično. Pusti ženu, 
da živi. Ako je majka, a ona je i žena. Kosanko.. 

— Ja vas mrzim! 

— Otkada? Jučer si još bila srdita, što nisam 
dočekao iza ure risanja. Bio sam. Ja sam se sa¬ 
krio, da vidim tu srdžbu. Zašto si stala pred kuć¬ 
nim brojem 7 u Uskoj ulici? Čekala si preko pet 
minuta i onda si bijesna otišla. Zašto sve to, ako 
me mrzite? Na zadnjem plesu niste razgovarali sa 
mnom, jer sam prvi ples plesao s vašom kolegi¬ 
com. I onda ... a što? Gaja se smijao i pri tomu 
se njihala njegova zdrava i ogromna glava na de¬ 
belu vratu. 

— To se sve samo vama činilo. Vi si puno toga 
umišljate. Govorila je mirnije Kosanka. Utva¬ 
rate si. . . 


— Može biti, ali ne mogu sebi nikako utvarati, 
da čekaš pred brojem 7 pet časaka. Baš pred onim 
brojem, gdje se mi sastajemo i odakle te ja malo 
pratim , . . Zašto ste baš tamo čekali? 

— Ne sjećam se, kratko se osmjehnu Kosanka. 

— Zaista? 

— Da. 

— Da. Hoćete i još jednom da mi u lice ka¬ 
žete: da! 

Kosanka nije odgovorila nego jasnijim i otvo¬ 
renijim osmjehom. — Pa što ste navalili. Zašto. 
Što ćete? 

— Da prestane gluma. 

— Ne razumijem. To je za me odviše pametno. 

— Krivo ste rekli. Trebao je tu da bude izraz: 
odviše otvoreno .. . 

— Gaja! 

— Kosanko! 

— Što je s vama? 

— A što je s vama? 

— Ja ću da pobjegnem. 

— To me ne bi začudilo. Vi biste to i učinili, 
kad bi imali kuda ... No još u tom bijegu za me 
ne bi bilo tragike. Vratila bi se svojoj prvoj lju¬ 
bavi. Od nje ne možeš nikuda. Ti dobro to znaš 
i zašto glumiš. 

— Ja doista ne razumijem sve . . . Rekla je Ko¬ 
sanka i zadovoljno se smješkala. Vi ste drzak i 
smion. 

— I drag. Bar onoliko malo, koliko je potrebno 
za prvu ljubav ... 

Kosanka se otvoreno smijala. Otvoreno iskreno 
i zadovoljno. 

Gaja je smiono pristupio k njoj i privukao ju 
k sebi. Poljubio ju je u usne. Opirala se. Oturivala 
ga je od sebe, da se time jače približi k njemu. . . 
Na stolu je dogorjevala petrolejska lampa i uz nju 
su drijemale neotvorene školske knjige. Oni su 
oboje bili izmoreni i znojni. 

Lampa je na stolu sve slabije i slabije žmirila. 
Oni su ostali u tami i nisu ni opazili, da je lampa 
dogorjela, a u sobi tama, i da jedino od ulične 
lampe zalazi nešto refleksa. Osjećali su se sigur¬ 
nima, potpuno svojima. 

* * * 

Ujutro se Kosanka osjećala, da je ona isto kao 
i sinoć. Ni vani se nije ništa promijenilo. Samo što 
kiše više nije bilo, nego je sunce veselo sjalo. Ulice 
su bile upravne i krivudaste kao i prije i uvijek. 

Po'poljanama i daljinama sjalo je sunce i smi¬ 
ješilo se smiješkom blijede jeseni. U sobi u pred¬ 
građu mjesta, koje nije grad, gorio je žižak po¬ 
sljednjim drhtom. Valovi su svijetla plazili i za- 
mirali u uglovima. Šturak se ozivao. 

— Mama, ulje je skuplje ... ^ 

Gospođa Mirjana podigla glavu i upitno zarije 
pogled u Kosanku — ? 

— Bila sam u dućanu. Htjela sam da kupim, 
ali... ja sam se predomislila. Nisam kupila. 

Gospođa je Mirjana mislila, da će uvijek toliko 
naći, da .. . 

— Čemu? Mi smo sirote. To nije napokon 
nikomu na korist. 

— To sam ja još jučer mislila. Rekla je go¬ 
spođa Mirjana. 

— I ti...? Je li, da li si i ti tako mislila. Mogli 
bi da prestanemo. 


Kosanka je primakla stolicu k zidu. Popne se 
na nju i puhne . . . Žižak drhtne i ugasi se. Po sobi 
se razli neugodan zadah iza ugašena žižka. Zidovi 
ostaše hrapavi i crni... 

Kosanka je sve povraćala u prvašnji položaj. 
Opet je sa zida gvirio u prostor siromašne sobe 
sveti Prvomučenik i Krstitelj.. . 

Očeva je fotografija pomaknuta u sjenu jednog 
ugla. Tamo je i prije visjela. Vani je sunce sjalo, 
rastaljene su mu zrake igrale po poljanama i po 
daljinama, a njegov se mukli refleks zavlačio u 
sobu, u predgrađe mjesta, koje nije grad, i padao 
po svecima na zidu. 


JOVAN HRANILOVIĆ: IZ ZBIRKE „U PREDVEČERJE” 

NA GROBU POBRATIMA, 


N a grobu me evo tvomu 

Gdjeno smo te, druže mili, 
U daljini, u samoći 
Tužna src^ ostavili. 

Suzna oka dozivam te; 

Kad li ćeš nam opet doći; 

II za uv’jek nestalo te 
U valovju vječne noći? 

Zar sa grobom postižemo 
I posljednju našu metu; 

Zar života drugdje nema 
Osim našem na planetu? 

Zar je smrt nam noć duboka, 

Što se nikad ne razdani, 

I besvjesno nestajanje 
U rasulu i Nirvani? 


Uzaludu ljudski razum 
Luta maglu kroz beskrajnu. 
Dohvatiti nikad ne će 
Života ni smrti tajnu. 

A1 nad krstom na tvom grobu 
Priču mi se glas s visina: 

Za mnom idi i ne sumnjaj; 

Ja sam »Život, Put, Istina!« 

Iduć Putem tim tek možeš 
Naći Život i Istinu; 

Zemski život tek je prolaz 
Vječnu nam u otadžbinu! 

Ja vjerujem, druže, da ću 
Sastati se tamo s tobom; — 
Utješen se kući vraćam 
Na rastanku s tvojim grobom. 


Novi Sad, 26. IX. 1922. 


PUT DO SREĆE. 


ćovještvu zvjerstvo raskidalo lance, 
I vjekovi što su izgradili bili.. . 
Mržnja i nerazbor u bjesnilu zlobnom 
Sve su jednim mahom ludo porazbili. 

Kroz valovje mržnje i krvi i dima, 

U kojemu sv’jet je potonuo c'jeli, 

Ko Noeva arka u potopu sv’jeta 
Mirno plovi lađa, na njoj barjak b’jeli. 

Novi Sad, 27. VIII. 1922. 


Zastavom pod svetom Spasitelja sv'jeta 
Ne boji se lađa paklenoga vira; 

Kad li će se vratit golubica b’jela 
U lađu sa kopna sa grančicom mira?! 

Uzaludu ljudska napreže se mudrost. 

Da pronađe bolje putove do sreće. 

Jedan samo put je: Istina i Život, 
Mimo Njega boljeg niko naći ne će. 

BRAK MALE RA 

ROMAN IZ OBIČNOG ŽIVOTA U VELIKO DOBA 
Napisao: SLAVKO JEŽIĆ 

KNJIGA DRUGA: MALA RA, 

1 . 

Fragmenti iz dnevnika. 

Je fais souvent ce reve etrange et penetrant 

D’ une femme inconnue, et que j'aime, et qui m’aiine, 

Et qui n'est, chaque fois, ni tout a fait la memc, 

Ni tout a fait une autre, et m'aime et me comprend . . . 


Bez datuma, 
želi, da vodim dnevnik. Ne za 
n j u, jer onda da ne bih bio iskren. 
Uspomene na more i na Višnjevac, 
što sam ih napisao po njezinoj želji, 
nijesu je zadovoljile. Nisam bio iskren, veli. Ni¬ 
gdje se ne vidi moja duša ni moji osjećaji, pa iz¬ 
gleda kao da u mene i nema osjećaja ni duše . . . 

Neka pišem za s e b e, pa ću biti iskren. Učini 
li mi se potrebitim i vrijednim, lako ću joj to po¬ 
kazati u zgodan čass. ino dođe li taj čas nikada, 
ostat će svi ti intimni zapisci mojom tajnom . . . 

Ipak — teško je pisati dnevnik. Čovjek druk¬ 
čije sudi o dogođajima i situacijama, dok je još 
njima obuzeta sva njegova duša, a drukčije sudi 
onda, dok mu je stvar podalje i dok je on gospodar 
situacije . . . Svrha bi dnevnika bila, da fiksira 
momentane porive srca i duše, pa da si čovjek ka¬ 
snije, kad se oslobodi tih trenutačnih impresija, 
uzmogne stvoriti tim jasniji sud o onom, što se 
zbilo. Samo je neugodno, ako takve bilješke do- 
panu u nezvane ruke, pogotovu dok su još od 
realnog interesa, jer otkrivaju upravo ono, što bi 
čovjek redovno želio sakriti... 

Može li dakle — ne, smije li dnevnik da 
bude iskren?!- 

20. prosinca. 

Jučer sam opet napisao užasnu besmislicu u 
dnevnik. Ne zato, što čovjek zove besmislicom 
sve, za što mu je kasnije žao da je učinio ili rekao, 
nego naprosto zato, jer je to uistinu sama kontra¬ 
dikcija. Najprije si nastojim sugerirati, da mi je Mira 
daleko ravnodušni ja nego prije, a na koncu prizna¬ 
jem, da sanjam o njoj po čitave noći kao kakav 
zaljubljeni gimnazijalac! . . . Vidi se, da nad mojom 
dušom poput Damoklova mača lebdi strah, da bi 
ona jednog dana mogla čitati ove zapiske ,.. 

A mene je užasno strah, da bih je bilo čim mo¬ 
gao pozlijediti ili čak uvrijediti; da bi se mogla 
razljutiti na mene i zabraniti mi, da dolazim 


k njojzi, da je viđevam, da govorim s njome — to 
bi bilo strašno, toga ne bih mogao podnijeti!.. . 
Radije biti u njezinoj blizini, pa makar ona mislila, 
da mi je sasvim ravnodušna, i makar se u beskraj 
odgodilo ostvarenje mojih želja! ... Ne, ne bih više 
mogao živjeti bez nje i daleko od nje!- 

23 . prosinca. 

Mira je jučer dobila goste — Branku i njezinu 
familiju. Bila je nedjelja, dakle dan Mirinog 
j o u r a. Po Mirinu sam se savjetu trsio, da svima 
obratim jednaku pažnju, a Branki naročitu. Mira 
se boji Brankina jezika ... Ipak sam upotrijebio 
priliku, da izmijenim nekoliko riječi s Mirom na 
samu. Dakako da je to Branka opazila i tvrdila 
kasnije pred Mirom, da sam zaljubljen u nju. 

Kad sam danas bio kod njih, Branka si je dala 
srcu oduška zabadajući neprestano u mene i Miru. 
To je vrlo neugodno. Još da Mira znade i druge 
razloge Brankinoj zlobi!- 

Poslije je Mira išla da nešto nakupuje vani, a 
ja sam pošao da je pratim. Opet prilika za Branku 
da stavlja opaske! Dok takve opaske ne pogađaju 
istine, ostavljaju čovjeka ravnodušnim, ali kađ se 
— makar i slučajno — približuju istini, nisu 
ugodne. 

Dok sam s Mirom hodao po gradu, pripovije¬ 
dala mi je, kako Branka govori, »da mi se na nosu 
vidi, da sam zaljubljen.« To je Miri vrlo neugo¬ 
dno. Na rastanku se tako izrazila, kao da nijesam 
dosta veliki »diplornata« u »tim« stvarima... i 
svjetovala mi je, da pođem preko božičnih blag¬ 
dana kući. »Dok ne ode Branka«, dodala je uz do¬ 
brohotni smiješak, da me umiri.. . 

-Ta moja »nediplomatičnost« ne da mi 

spavati. Ja sam inače vrlo oprezan i povučen u 
se, pa kako da sam ovdje tako neoprezan, da se 
to čak i zamjećuje? K tomu opažam, da sam opet 
nervozan, da me sve lako uzbudi, ozlovolji, ras- 
trese, baš kao u ona mladenačka vremena, kad 
sam još kao đak bio zaljubljen u malu Mimicu. 


često puta sanjam čudnovat i prodiran san o nepo znatoj ženi, koju ljubim i koja mene ljubi —, i koja nije 
uvijek sasma ista niti sasma drukčija — i ljubi me i ra žurnije me. 

A ljubav bi trebala da čovjeka diže, koncentrira, 
oplemenjuje, usrećuje! ,,. 

To svoje nesređeno duševno stanje pripisujem 
nesigurnosti i neorijentiranosti, u kojoj živim. Ja 
sam zaljubljen, o tom nema sumnje — ali ona? 


Ne mogu od nje doduše tražiti. . , milijun stvari, 
što ih zaljubljeni redovno traže, ali nešto osjećaja 
za uzvrat ipak!... A kod nje nikad ne znaš, na 
čemu si. Ako i uradiš štogod, što bi dalo zaključi¬ 
vati na ipak neki osjećaj, njezine riječi uvijek de- 



HINKO JUHN: PLESAČICA. 


mantuju djela, a ako to ni riječi ne učine, onda 
sigurno onaj sfingin smiješak... Jednom rukom 
udara, a drugom gladi... i uvijek malo više po¬ 
gladi nego udari... 

Kad bih samo jedno znao; ima li u nje kakvog 
zbiljskog osjećaja ili je sve to samo laki flirt, ko- 
keterija? Ona je ozbiljan i duboki stvor, ali možda 
je baš ovaj slučaj za nju razonođenje, možda joj 


ispunjava samo jednu prazninu u životu... a ne 
voli me ipak ništa! 

Ycs or no, that is the question!^) 

24. prosinca. 

Danas sam se otputio kući, k roditeljima. Dva¬ 
deset i tri sam Božića sproveo u roditeljskoj kući, 

2) Da ili ne, u tome je pitanje! 

pa sam htio i dvadeset i četvrti da tamo sprove- 
dem. Moram priznati, čim se više Božić približa¬ 
vao, tim sam više osjećao, kako mi se ne će kući. 
Desetak dana ne vidjeti Mire, pa to bi bilo uža¬ 
sno ... sad, kad sam navikao svaki dan biti 
s njome! 

Cijeli dan pada užasna kiša. Spremio sam sve 
stvari za put, ostavio ih u garderobi na stanici i 
pošao sam u grad na objed. Oko dvanaest sati 
sreo sam u Ilici Miru. Sprovedoh je komadić puta, 
i sad mi ona opet uze savjetovati, neka ne idem 
kući, kiša eto pada, dobit ću španjolsku groznicu... 
i onda — on ne bi rada, da budem zle volje, jer 
bi i njoj bilo žao, da je kome skrivila neraspolo¬ 
ženje . . . Ražalilo joj se očito, kad je vidjela, kako 
me se jučer neugodno dojmila njezina želja, neka 
idem kući. . . 

Ali opet — već sam se sa svima oprostio, spre¬ 
mio sam stvari, čak mi je već i karta u džepu, a 
na koncu, i bolje je da odem — rekoh — bar će 
malo zaboraviti na mene i ne ću biti predmetom 
nikakvih opaski. . . 

Tako se oprostismo. 

Iza objeda dojurim na kolodvor. Imam šta i vi¬ 
djeti! Stiska, guranje, bezbroj ljudi, sve se to bori, 
da dobije kartu, sve to želi putovati. Moj baro¬ 
metar želje za putovanjem spao. Otvore se vrata 
čekaonice i sad istom nastaje užasna stiska. Jed¬ 
noj dami obaraju šešir, jednom gospodinu puca 
štap na troje, tamo prevalili jednu posudu, ondje 
kriči dijete ... i na koncu eto te na peronu . . . . 
Kiša, kiša, kiša! ... Trčiš naprijed, gdje je prvi i 
drugi razred, i sad opet nova borba! . .. Kad si 
ušao u vlak, odahneš . . . Čak sam se stisnuo u kutu 
na jedno prazno mjesto . . . 

Ali ljudi ulaze bez prestanka. Najedamput do¬ 
juri u coupe jedan ogromni »ruksak«, pun nečega 
teškoga. Onda jedan kovčeg. Onda jedan pokrivač. 
Onda jedan paket. Onda jedan gramofon! Onda 
dva kišobrana. Onda jedan gospodin, jedna go¬ 
spođa i jedno dijete! A coupe već prije toga bio 
posve kompletan! ... Ja tužan sve promatram, 
kako se kiša beskrajno slijeva, znojim se, jedva 
dišem i razmišljam, kako će to zdravo i ugodno 
biti, kad nakon sat dva ovoga kupanja u znoju 
izađem na tu kišu, pa se onda još dva sata vozim 
u Crni Lug . . . 

Pogledam lica oko sebe. Svi se znoje, svi se 
muče, ali svi se vesele, da će vidjeti svoje, koje već 
dugo nijesu vidjeli, i svi očekuju iza ove patničke 
vožnje taki užitak, koji će ih naknaditi za sve mu¬ 
ke, što su pretrpjeli na putu. Ali ja sam sa svo¬ 
jima bio pred dvije nedjelje — a što me čeka kod 
kuće? Pustoš, nesmirena čežnja, nezadovoljstvo! 


I nešto še uzbudi u meni. Ne, ne ću da idem. 
Uzeh svoj kovčežić i ustadoh, da odem van. Ali 
sad jao i pomagaj! Ni miš se ne bi provukao, a 
kamo li čovjek. Vlak se već nešto giblje. Srećom, 
to su samo spajali vagone. Digoh kovčeg u 
zrak, gurnuh ovu babu u rebra, onom gospođinu 
stadoh na nogu, prevalih jednu košaru i uz opće 
negodovanje doprijeh do tri koraka od izlaza. Tu 
mi se ispriječi jedna baba s košarom, što ne može 
nikud nikamo. Pritisnuh se uz vrata, da se nekako 
provučem — krk! — pukne staklo na vratima 
coupea, i sad se istom umilostiviše ona gospoda, 
koja se iznutra zaključaše, da otvore malo coupe, 
Netko se pomače unutra i ja se izvukoh napolje, 
znojan i mokar do kože. 

Pojurih kući, presvukoh se i osuših. A onda 
sjedoh k stolu, da opišem svoje »putne« doživ- 
Ijaje . . . 

Tako ću eto prvi puta božićevati izvan roditelj¬ 
ske kuće! 

N a V e č e. 

KIŠA- 

Kiša sipi. . . kap za kapi pada, 
po prozoru kucka polagano. 

Sunce skrito. Svjetlost neka siva 
sve pokrila ... I mrači se rano . . . 

Tu u sobi polutama sjetna 
ovila mi tijela se i duše; — 
u srcu se nešto bolno kida; 
ko da suze u vratu me guše. 

Sam sam, sam sam! . . . Nikog za me nema, 
nema sunca, da za mene sine! . . , 

Sipi kiša . . . Kap za kapi pada 
u srce mi boli i gorčine. 

26 . prosinca. 

Božić sam sproveo u krugu znanaca neženja 
kod prijatelja Lichta. Bilo je i nekoliko francuskih 
oficira. Bilo je ugodno, ali meni je neprestano ne¬ 
što falilo .. . 

Danas sam ujutro bio kod Lele, da joj česti¬ 
tam Božić. Veselila se, da sam ovdje, jer baš po¬ 
podne priređuje južinu, na kojoj će biti svi Mirini 
i Brankini, na koju je dakako i mene pozvala. 

Radovalo me ugodno iznenađenje Mirino, kad 
me je vidjela. Ja sam međutim cijelo veće zabav¬ 
ljao Branku. Ona je užasno kritikovala Mirino go¬ 
spodarstvo, služinčad, nered, rasipanje — bila je 
vrlo zle volje. A i Dostal me je par puta ispod oka 
pogledao. Zaboga, da ne bi bio Ijupomoran! Da se 
nije sjetio onog nesretnog lista? . .. 

Veće je inače bilo vrlo veselo. Gospodin je 
Farkaš pjevao lijepe stare kajkavske pjesme. Sim- 

patičan stari gospodin! Zagrlio bih ga! Baš mi je 
drago, da je Mirin tata! ... 

Mira je bila zadovoljna sa mnom. Rekla mi je 
kod povratka, da ipak pomalo postajem »diplo¬ 
mata«. Drugi put treba i drugima da posvetim 
pažnju: tati, mami, Venciju... pa ću od nje dobiti 
— pohvalu! 

Zabavljati se s drugima, to mi ona uvijek svje- 
tuje. Dabome, da zavaram ostale . . . Ali šta bi 
bilo, da i ona povjeruje, da su mi i drugi tako 
dragi kao i ona, odnosno da mi je ona tako ravno¬ 
dušna kao drugi. Toga se ja bojim ... Ej, kad bih 
ja znao, što je s njome! . . . 

Yes or no? 

27. prosinca, 

-Život je beskrajno okrutan. Kad sam 

jutros pošao k Miri, otvorila mi Štefica vrata s upi¬ 
tom: Znate li, što se dogodilo? 

— A što? 

— Presvetli su danas ujutro umrli. . . 

Udarila ga kap. U deset je časaka bio gotov. A 
jučer je bio tako veseo; i izgledao je tako crven, 
jak i zdrav. . . Rado je »grmio«, ali je bio izvrsna 
srca. Zašto smrt bira radije dobre nego zle? ... 
Iza nevine Margit dobrodušni stari Frane! .. . 

Užasno je to ipak, kakva je čovjek igračka u 
rukama prirode! Nestane, što bi okom trenuo. Za 
staroga gospodina najljepša smrt: kratka borba i 
sve gotovo. 

Ali za one, koji su ostali? Ali za Miru?- 

2. siječnja. 

Nekoliko me dana nije bilo kod Mire. Nisam 
htio smetati obiteljskoj žalosti. Bio sam samo na 
sprovodu i kod zadušnica . . . Kad sam jučer po¬ 
zvonio na vrata, otvorila mi je Štefica s povikom: 
»Zaboga, gospon doktor, gde ste ćelo vreme? Mi¬ 
lostiva fort pitaju za vas!...« 

Pa kako onda da ne idem k njoj?- 

6. siječnja. 

Več se donekle smirila. Ali sad je počela da 
mene muči. Jučer mi je svjetovala, neka se što više 
zabavljam. »Bar čete me prije zaboraviti«. Kad 
sam ja prosvjedovao i tvrdio, da to nije moguće, 
rekla je, da če me i ova ljubav proći kao i sve pri¬ 
jašnje. A koje, zaboga? — Ona znade bar za tri: 
Mimicu, Erry i Ivanku. Uzalud sam ja tvrdio, da 
sam samo u Mimicu bio zaljubljen, ove dvije 
druge su doduše voljele mene, ali ja njih nikada. 
Ta več sam joj ispripovijedio sve detalje svih tih 
ljubavi, pa znade, da neistinu tvrdi — zašto me 
onda muči? 


Pa što bi mene zapravo vuklo k njoj? — Ka¬ 
kvo pitanje! Ponajprije njezina silna sposobnost 
da shvati čovjeka, čak i onda, kad sam ne zna da 
se izrazi. Više put je dostatna jedna gesta, pa več 
znade, što čovjek misli, više puta samo jedna mo¬ 
dulacija glasa, pa če ona shvatiti odma.i »ono 
pravo«, dok drugi, Aurora na primjer, ne če razu¬ 
mjeti više puta niti ono, što riječima veliš. Ona 
je kadra proniknuti u dušu i pročitati tamo ono, 
što čovjek nije kadar da izreče, pa makar kako se 
trsio i kako iskreno to želio ... A kako je dobra! 
Svakomu rado pomaže, a pomagala bi i više, kad 
je u tomu ne bi sprečavala neka upravo fatali- 
stička pasivnost njezina karaktera ... Voli pu¬ 
stiti, da dogođaji prelaze preko nje, nego da sama 
upravlja dogodajima- 

-Na veče smo prekapali po biblioteci 

i slučajno sam izvukao jedan stari božični broj 
»Illustrated London News«, koji je le¬ 
žao gore na knjigama. Poznavao sam ga. Bile su 
unutra prekrasno stilizovane ilustracije k nekim 
narodnim pričama: Le Chat botte, Cen- 
drillon, La Belle au bois dormant 
i dr. Meni su se silno sviđale te ilustracije i mogao 
sam joj na licu čitati, kako joj je to drago , . . Za¬ 
što? 

Da zbilja! Fraulein Mitzi je otišla. Došla je nova 
odgojiteljica k Vanji: Miss Jessy. Neka bljedo- 
krvna Engleskinja, koja — kako mi Mira pripovije¬ 
dala — lijepo riše na svili. Zašto to izgleda u Mi- 
rinim očima tako važno? 

. . . Danas sam neobično razdražen i nezadovo¬ 
ljan. Zašto mi Mira neprestano svjetuje, neka se 
zabavljam s drugima. Zar joj je tako malo stalo 
do mene? 

10. siječnja. 

Ne, tu več ipak sve prestaje! . . , Ona veli, da 
nikako ne če da poveća »galeriju« (njezin izraz!) 
mojih ljubavi. Ona ne vjeruje, da bi mi bila što 
drugo nego bilo koja mlada gospođa ili djevojka. 
Za dokaz navodi to, što se ja odmah »prislonim« 
(opet njezin izraz!) uz svaku lijepu ženu. Konkre¬ 
tan slučaj: onomadne uz Lelu u teatru! 

Negdje pred Božić smo bili u kazalištu u Miri- 
noj loži. Naprijed šu sjedile Mira i Lela, odostrag 
Aurora i ja. Kako se davalo »Lakme«, nije nikomu 
palo na pamet, da pazi na igru i pjevanje — tenor le 
uostalom bio neraspoložen — več smo stavljali pri¬ 
mjedbe i brbljali. Mira se držala rezervirano kao 
redovno, a Lela je bila neobično dobre volje. 
Dok se Aurora razgovarala s Mirom, ja sam se 
šalio s Lelom ... i naravna stvar, da sam se kod 

tojga morao »prisloniti« uz nju, kako bih to učinio 
kod svakog dobrog znanca i prijatelja, makar i 
muškarac bio, kad bih bio dobro raspoložen ili 
kad bih mu htio nešto šapnuti,.. Lela za mene 
nije bila žena, a još manje lijepa žena, da 
bih se zato bio uz nju prislonio!.,. A da i jest 
— Mira uvijek zahtijeva, da se zabavljam sa svima 
damama, kako ne bih svratio pozornost na nju, ,. 
da budem »diplomata«!... Pa zašto mi onda pred¬ 
bacuje, kad slušam njezine savjete? 

Da je takav postupak nedostatak štovanja prema 
damama. —Pa dobro, onda je to neuglađeiio, ali 
to nema veze s povećanjem »galerije«. Lela se 
uostalom nije ni najmanje ljutila, već se naprotiv 
vrlo ugodno zabavljala. 

Njoj — Miri — da je bilo, kao da ju je tko ćuš- 
nuo, kad je to vidjela! Zašto? Zar zato, što u nje¬ 
nom društvu ima ljudi, koji se ne znaju pristojno 
vladati? Ili možda... Ijubomor?! 

Kako bi meni bilo da se tako uz nju »prislonio« 
i šaptao joj u uho dr. Schmied?!... To bi bilo isto 
tako!... Dakle, kao i dr. Schmied! Jedan posve 
treći, ravnodušni čovjek! Jedan prijatelj njezina 
muža, glasovit zbog škrtosti i prljavog karaktera, 
kojeg nitko u obitelji ne trpi... Ipak nisam držao, 
da je to isto, kad ja i dr. Schmied takva šta 
uradimo. Ja imam posve drukčiji krug ideja, kad 
to radim, negoli bi imao dr. Schmied. Ja to radim 
u predodžbi, da sam dobar prijatelj, odan svim 
članovima obitelji, koji ako i šapuće u uho, nema 
kod toga nikakvih »potajnih« namjera, već si samo 
kao dobar znanac dopušta neki propust takta, si¬ 
guran, da mu se to ne će za zlo uzeti. . . 

Ali u tomu baš i jest tuš. Ja i dr. Schmied! . . . 
Ti si se usudio pomisliti, nesretniče, da si kano u 
svojoj obitelji, medu ljudima, koji te poznaju, koji 
te vole, kojima se smiješ povjeriti i izjadati — a 
kad tamo ti si stranac, baš kao i dr. Schmied, i 
dobar si, dok si Ijubezan mladi čovjek, zakopčan 
do vrata, vazda u rukavicama, dok govoriš kon¬ 
vencionalne Ijubeznosti i poskočiš, da podigneš 
gospođama lepezu, koja je slučajno pala na pod... 
i najviše, što smiješ da si dozvoliš, jest da poljubiš 
rukavicu, ako se milostiva gospođa udostojala da 
ti je pruži. .. Isto kao i dr. Schmied... 

Tako mi je kao ono ljubavniku kraljičinu u jed¬ 
noj francuskoj drami, kog se ona zasitila i ostavila 
ga, a on se usudio, da joj na jednoj dvorskoj za¬ 
bavi jače stisne ruku: »Kneže, vi se zaboravljate!« 
Da, da, vi se zaboravljate, mladi gospodine. Sreća, 
da se to desilo kod moje kuzine. Da se to kod 
mene dogodilo, kakvu biste onda lekciju dobili!.,. 

A vi možda još o čem drugom sanjate? Otrijeznite 
se, gospodine — vi se zaboravljate!- 


13, siječnja. 

Sinoć sam na veće sreo Poldiku od Zlatne 
Krune, Bio sam vrlo zle volje, kao što uopće ovih 
zadnjih dana. Upravo je nasilu htjela, da ide 
k meni. Mislio sam; možda ću .se rastresti i za¬ 
boraviti, što me tišti. Poveo sam je sa sobom ,,. 

Ali kad je stala pred zrcalom i promatrala svoje 
vitko, suhonjavo tijelo s malim i čvrstim grudima* 
nešto me stisnulo u vratu, suze su mi navrle na oči 
i rekao sam joj: Poldi, obuci se!.., 

Časak me je začudjeno gledala, onda je slegnula 
ramenima i stala se polako oblačiti. Ja sam na¬ 
slonio glavu na ruke i pokrio suzne oči. Poslije 
nekog vremena pogladila me je Poldika po glavi 
i prošaptala: Armer Teufel! Sicher un- 
gliicklich verliebt!.,,®) 

I tiho, na prstima, izašla je iz sobe ,,. 

16, s i j e č n j a, 

»Black and W h i t e« reduta!.,. Išao sam, 
da se zabavim, da rastjeram tmurne misli. Bilo 
je vrlo c h i c! Najelegantnija reduta ove sezone! 
Nikad se nije u Zagrebu toliko zabavljalo i tako 
strastveno plesalo kao zimus. Kao da ljudi žele 
dati srcu oduška iza tolikog stradanja! Francuzi 
su oduševljeni: vele, da je Zagreb najveseliji grad 
u Evropi,.. 

Ali već oko jedanaest sati postalo je nesnosno, 
Korijandoli, konfeti, prašina — težak zrak, oči se 
suze, grlo peče ., , Buffet opsjedan poput tvrđave; 
nikako da dopreš donjega, U ložama pucaju šam- 
panjske boce; ljudima kapaju teške kapi znoja sa 
čela.., Po kutovima se natežu polugole maske; 
dolje u dupkom punoj dvorani jedva se miču pa¬ 
rovi ,,, Prašno, sparno, zagušljivo!.., 

I dok sam se spuštao iz kata u dvoranu, sjeknula 
mi glavom misao: »Pa to se zar zove zabava? .,,« 

I proturav se teškom mukom kroz parove po- 
đoh ravno u garderobu, obukoh se i odoh kući. 

To je bio zadnji moj ples- 

17. siječnja. 

Yes or no? — Da ili ne? 

Danas je napokon ipak nešto rekla. Malo u 
alegoričnoj formi, ali, držim, da smisao tomu nije 
ipak mogao biti nepovoljan .., 

Slučajno smo se sreli na ulici. Stali smo oboje, 
a onda mi ona pružila ruku. Prekorila me, što me 
već tjedan dana nije kod nje bilo. Tako je sama... 
i onda joj dolaze same tužne misli. . . 

Razgovor je dosta nesretno počeo. Mira je 
uzela govoriti o svom pokojnom ocu. On je bio 

Siromah! Sigurno nesretno zaljubljeni 

jedini stvor, koji ju je donekle shvaćao. Nitko 
drugi od njezinih nema smisla za kakav duševni 
život. Majka je strašno voli, ali ona sve gleda 
s materijalne strane. Kao i Vyskočil, Oni misle, 
kad je tu bogatstvo, da ne može biti nesretna. - . 


Došli smo do njezina stana. Gore se nastavio 
razgovor. Rekla je, da je ovih dana bila češće 
vani, jer me je željela sresti. (Da znade, kako me 
je kod tih riječi nešto presjeklo u grudima!) Htjela 
je nadovezati na naš razgovor od petka. Neka joj 



HINKO JUHN: DIANA, 


rečem, zašto sam se na koncu tako uzrujao, i za¬ 
što sam rekao, da ću ubuduće biti vrlo korektan 
ne samo prema Leli nego i prema svima ostalima? 
— Rekao sam, da je to zato, jer ne bih želio, da 
joj se zamjerim svojim neuljudnim vladanjem, koje 
mi je predbacila .,. 

Očito nezadovoljna mojim odgovorom, nastavi 


ona tvrditi, kako to nije svejedno: drugi i ona. Ja 
sam njezino »veliko dijete«, pa ne smijem na nju 
protezati, kad me kori zbog drugih. Ako si dijete 
prema »majčici« i dopusti štogod, ona će to pre- 
razumjeti, ali ne će drugi. Da je ona nišanila na 
moje vladanje prema sebi, ne bi se »skrivala za 
leđa drugih«, već bi mi sve iskreno rekla. Jer mi 

smo si obećali potpunu međusobnu iskrenost — 
nije li tako? 

Pa zašto mi onda neprestano svjetuje, da se 
u drugu koju pucu ili ženu zaljubim? — Zašto? 
Jer vidi, da ova moja simpatija prema njoj nema 
povoljna učinka na mene. Uvijek sam uzrujan, 
nezadovoljan, ne radim ništa, a ljubav bi zapravo 
morala imati povoljan učinak na onoga, koga 
ljubi. 

Branio sam se tvrdeći, da nije ljubav kriva mo¬ 
joj rastrojenosti, nego neizvjesnost, u kojoj se na¬ 
lazim. Možda je katkada bolje, da čovjek ne počne 
nešta graditi; ali daleko je teže sagrađeno rušiti, 
pa onda opet graditi. . . Što mi ona svjetuje: da 
rušim ili ne? 

Odgovor je njezin bio prilično uvijen, ali jezgra 


je bila jasna: Ona želi, da nešta od mene bude; 
držeći, da me ljubav prema njoj smeta u mome 
radu, svjetuje me, neka se u drugu zaljubim. No 
zapravo ona znade, da to ipak ne bi bilo dobro, 
jer zaljubim li se u koju pucu, oženit ću se, a ože¬ 
nim li se mlađ, to će biti još veće zlo za mene; 
onda nema više ništa od moje budućnosti. . . Ako 
nije ljubav zaprekom mome radu i mojoj sreći, 
već neizvjesnost — onda... — no, — onda neka 
ne rušim! , .. 

Još sam bio zabezeknut od njezinih riječi i ni¬ 
sam znao, što da odgovorim, kadno se začuše ko¬ 
raci u predsoblju. Mira dohvati sa stola jedno 
uvezano godište »La Vie Parisiene« i zadubi se u 
promatranje slika- 

(Nastavit će se.) 


ALEKSANDAR FANNYN: PJESME 


ŽIVOT U MAGLI. 

I ne znamo, druže, za visine svete, 
što tornjeve grle i šušte ko rima, 
i nikad se nismo u šutnji i snima 
uzdigli na sunca, zvijezde i komete. 

Prolazimo nijemo ko crne silhuete. 
Krvavo se srce vucari po tlima 
i gubi se kraj nas proljeće i zima 
obavita plavim dimom cigarete. 

Neprestano tako gledamo gdje gazi 
bezbroj tuđih ljudi. I svima se žuri, 
samo mi stojimo na bezbojnoj bazi 

utruđenog dana. Ko prosjaci suri 
čekamo tu nešto, dok na uskoj stazi 
ko fantomi lebde vile i majuri. 


SVRŠETAK. 

MRT ognjicom trese izmučene prsi 
na jastuku bijelom. Vani ptice kriče 
i jutro kroz prozor u jaspisu sviće. 

Usne tiho zbore: — Kosu mi gle mrsi 

vjetar sad u polju, i cvrkuće ptiće 
i poda mnom jure šume, zelen-vrsi 
i slatki u letu prolaze me srsi. 

Sa suncem ja idem ko kraljević priče. 

Čeka me litija plavih, vjernih paža, 
zovu me čempresi, šušte i mrmore 
sagnuti nad dvorce ko usnula straža; 

ja odlazim ... — riječ se kida, oči gore. 
Zadnji dah se gasi u vatri pejsaža, 
a vani se smiju proljeća i zore. 




PEER GYNT 


Napisao: Dr. MILAN OGRIZOVIĆ. 



A nam Ibsenove drame budu bliže i 
jasnije, nije upravo potrebno, da na- 
tičemo naočare njegovih mnogo- 
I brojnih komentatora, nego su za to 
dostatna dva pjesnikova stakla, dvije njegove iz¬ 
jave: prva, da je on nastojao prikazati samo ljude 
svoga vremena i njihove sudbine u odnosu spram 
društva i života (štaviše i u historijskim dramama), 
i druga, da je sve svoje sujete, što doživljene što 


izmišljene, u svojoj duši ponovo proživio, dugo u 
njoj nosio, dok ih nije kao svoju pravu duševnu 
djecu rodio ili — kako je on to zvao — dok ih se 
nije »oslobodio«. No kako je ta duša bila par ex- 
cellence pjesničko-filozofska, upravo etička 
(s Kantovim kategoričkim imperativom), to nje¬ 
gove drame same od sebe izlaze kao problemi, 
lica kao simboli, izričaj kao alegorija, a sve na 
notu: istina i laž. 

Dva su stožerna problema Ibsenovih drama: 
odnos pojedinca spram mase (kojoj su on i Bjorn- 
son dali istom pravo značenje na pozornici) i od¬ 
nos pojedinca spram sebe sama. Otale njihov dua¬ 
lizam: izvanji i unutarnji, osnovan na dualizmu ži¬ 
vota čovjekova uopće, na ona dva ljudska »ja«: 
prvi unutarnji, duhovni, vječiti, božanski i drugi 
vanjski, ćutilni, vremenski, nagonsko-životinjski. 
Prvomu je predstavnik i borac idealni, altruistični 
pastor Brand s lozinkom »Sve ili ništa!« a dru¬ 
gomu iz mase izvađeni pojedinac sa svim njezinim 
egoizmom i s principom »živi samo svoj život, 
budi sam svoj« — a to je Peer Gynt. Tako je ova 
drama negativ »Brandu«, njegovo naličje, dopu- 
njak, bez idealiziranja i pozitivizma, već naprotiv 
s ironiziranjem i sarkazmom. Ona i nije drama u 
Ibsenovu inače strogom smislu, niti je bila prvo¬ 
bitno mišljena za prikazivanje, već je to niz epsko- 
lirskih prizora povezanih oko glavnog junaka, mo¬ 
nolog u tridesetak slika i promjena, koje ilustri¬ 
raju mladost, muževnost i starost Peera Gynta. 
Ali je cijela ta dramska velepjesma tako složena^ 
da se sa svakom daljom slikom razmata karakter 
glavnog junaka, sve dok se sasvim ne ogoli u svom 
siromaštvu običnog, svjetovnog shvaćanja ljud¬ 
skog »ja«. Zapravo sa svakom promjenom Peer 
Gynt duševno pada, ma da se čini naoko da se 
diže, a u tom njegovu umišljanju podizanja i jest 
zapravo njegova tragika. On misli, da se diže, a 
uistinu pada. On lebdi između jače, a lošije strane 
svoje duše (koja također pokazuje dualizam!) i 
one slabije, a bolje, koja je bliže Bogu, ali on je 
slabo sluša (Solvejg). Odviše je jak njegov nagon 
za životom i želja za vlašću. 

Ibsen je za svoju veliku dramu upotrijebio malu 
pučku priču o Peeru Gyntu, koji se borio s Veli¬ 
kim Hromim i dospio u trolsko carstvo. »Troli« 
su neka podzemna, poluživotinjska i poluljudska 
bića, a Ibsen ih uzima simbolično kao personifi¬ 
kacije naših niskih pohota i slaboća, koje nas kao 
sablasti oblijetaju za cijela života i ugušuju u nama 
glas pravog, božanskog »ja«. S njima čovjek sklapa 
kompromise kao i s Velikim Hromim (opet perso¬ 
nifikacija našeg goreg »ja« kao i uopće mase!), a 
njihov je princip kao i životinjama »budi sebi do¬ 
sta!« — i onda »ne idi ravno, opet obiđi!« Ibsen 
je ove elemente priče uzeo —zbog simbolike, a 
inače je sasvim samostalno izradio u Peeru Gyntu 
tip u prvom redu svoga Norvežanina, onako kako 
je prije njega Oehlenschlager u Aladinu oličio 
Danca, a onda u drugom redu tip uopće prosječ¬ 
nog čovjeka, u kojem ćemo djelomično naći i 
svojih i Ibsenovih crta: svakako više nego u 
»Brandu«. 


Peer Gynt je u prvom dijelu seljački momak 
koji se voli skitati po šumi i tamo »doživljavati« 
priče (zapravo tuđe na se primjenjivati!) nego li 
biti na pomoći starici majci Aasi (Ozi), kojoj je 
već muž pijanica rasuo kuću i bogatu djedovinu. 
Sin je tješi, da će se sve to okrenuti, kad on bude 
— kraljem! Tako hoće da zavara sebe i majku, 
dok mu drugi dotle otima bogatu Ingrid. Ne, on 
će je njemu oteti! — i zbilja to čini na sam dan 
svadbe, no više iz inata, što dobra i blaga Solvejg 
nije htjela s njim (kad se opio) da pleše, negoli iz 
ljubavi. Stoga se i brzo zasiti bogate Ingrid i tjera 
je od sebe, pa bježi dalje u planine, jer ga suse¬ 
ljani progone. Tu ga dobiju u svoje kolo napas- 
nice, djevojčure planinke, a orgije se njegove na¬ 
stavljaju dalje u snu, kad se spušta u dvorove trol- 
skog kralja, zaveden njegovom kćeri Zelenkom. 
Kako Peera primaju dolje troli, kako mu meću 
rep, kako ga žele za svoga kraljevića i kako mu 
hoće konačno da izbiju ljudsko oko, da bi i on na 
sve gledao škiljavo i bio »sebi dosta« kao oni — 
sve je to satira na naše društvo, na različne 
stranke i kompromise, gdje se pojedinac mora po¬ 
koriti većini. No Peer se ipak u posljednji čas 
trgne, a od groznog sna spase ga majčina zvona, 
no prije nego se sasvim probudi, još čuje iz oko¬ 
line svoga tamnog »ja« glasove Velikog Hromca: 
»Obiđi!« Ipak, oćutivši odvratnost ovakova života, 
a osjećajući sve većma ljubav požrtvovne Solvejg, 
koja mu po sestri šalje hranu, odluči, da će sazdati 
sebi kuću u šumi. Ma da je većma za sanje negoli 
za rad, ipak je nekako podigao kućicu i vjerna 
Solvejg — ostavivši sve svoje — došla mu je na 
»skijama«, da osnuju dom i porodicu. Ali tad se 
stanu javljati grižnje savjesti: Zelenka je došla 
s nakaznim djetetom, da se utisne u časove nje¬ 
gove sreće. To ne može podnijeti Peer, već osta¬ 
vlja varkom i bez oproštaja nesuđenu Solvejg, a 
majci na smrt bolesnoj, pošto ju je kao u priči na 
umišljenim hatima odvezao u raj, zaklapa oči i od¬ 
lazi u svijet. Prvi dio »Peer Gynt«-a t. j. prva tri 
čina, u kojima je glavni junak »amoralni i egoi¬ 
stični fantasta« (Reich), ima najviše pučkog kolo¬ 
rita kao i Griegova glazba. (Ilustrirao dirigent O. 
Jozefpvić). 

Muževnost Peera Gynta — nakon četvrt vijeka 
(četvrti čin) — razavita je i opet u nizu slika. Naj¬ 
prije ga vidimo u Maroku kao bogatog brodovlas¬ 
nika, koji je u Americi zgrnuo novca, pa sad pu¬ 
tuje svijetom, okružen internacijonalnim nazovi- 
prijateljima: Englezom, Francuzom, Nijemcem i 
svojim sunarodnjakm Norvežaninom. On njima tu¬ 
mači svoj »gyntski ja«, u kojem je zapravo oličen 
savremeni društveni i trgovački moral i koji sebe 


415 



God. L 


VIJENAC« 


Broj 21. 


ne birajući sredstva uzdiže na »cara burze« i no¬ 
vac mu je »bog«. On će i sad kod ustanka Grka 
pomoći — Turke. Na ovo se prijatelji zgroze, anek¬ 
tiraju mu potajno jahtu i pobjegnu s njom, ali na 
otvorenom moru nakon eksplozije potonu, Peer 
Gynt utvara sebi, da je to Bog učinio na njegovo 
proklinjanje, kao što uopće za sebe drži, da je 
neka izuzetna priroda, kojoj sretni »fatum« služi. 
I doista: dok je ovako lutao po šumama između 
majmuna i ostalih životinja (koje su »sebi dosta«) 
namjeri se na konja i odijelo sultanovo, što su ga 
neki lopovi u strahu pred progonom ostavili. I do- 
mala ga vidimo u arapskom šatoru, između dje¬ 
vojaka i plesačica, koje ga drže prorokom. Najviše 
ga je zanijela Anitra, kojoj on hoće da ulije »dušu«, 
a zapravo je perverzno pomaman za njom; ona 
ga međutim orobi i ostavi. Iza ovog najnižeg svog 
pada prolazi Peer Gynt svoju posljednju karijeru: 
učenjačku. Otišao je u Egipat, ali kao parvenu, 
koji ima tek izvanje talmi-naobrazbe, ne može ra¬ 
zumjeti ni glasove Memnonova stupa ni zagonetke 
Sfingine. Njemu je ona isto, što i Veliki Hromi, a 
odgonetka joj je: ona je sama svoja (kao što 
je i on sam svoj!) Ushićen ovim »genijalnim<c rije- 
šenjem odvede ga profesor Begriffenfeldt u svoj 
»učenjački klub«, ali to je zapravo, što Peer Gynt 
poslije na svoj užas opaža, ludnica (u Kairu), a nji¬ 
hov je nadstojnik, taj profesor, Begriffenfeldt, ta¬ 
kođer poludio zatvorivši stražare, a pustivši lu¬ 
đake, jer je »apsolutni um iskočio sam iz sebe« i 
pobjegao. Ovdje je Ibsen izvrgao satiri svoje zem¬ 
ljake, političare i književnike, koji su »puni sebe« 
i svaki je »sebi dosta«, a glavnoga junaka sarka¬ 
stično doveo do najniže mu stepenice: do cara tih 
luđaka, umskih egoista, kao što i cijeli ovaj dio 
prikazuje u razvoju Peera Gynta »nemoralnog 
fantastičnog egoistu« (Reich). 

Istom je tvrdoćom i nesmiljenošću izrađen po¬ 
sljednji čin: starost Peera Gynta, upravo njegov ob¬ 
račun sa samim sobom. Nije ga ništa popravio ži¬ 
vot, još je tvrđi nakon životnog brodoloma i još više 
mrzi ljude, što pokazuje u davanju i u uzimanju 
napojnice mornarima, a još više u tom, kad za 
oluje i brodoloma spasava sebe na lađici, a ku¬ 
hara, oca porodice, tura u smrt, u valove, jer mu 
smeta. No misao na smrt javlja se u tajnovitim i 
simboličnim licima. Najprije je to strani »suput¬ 
nik« na brodu, koji hoće njegovu Iješinu u »znan¬ 
stvene svrhe«, zatim je »livač puceta«, koji ga su¬ 
sretne u šumi, kad lutajući u blizini nekadanje 
svoje kućice razmišlja o ništetnosti svojih životnih 
promjena, koje su bile zapravo kao ljuske na luko¬ 
vice, bez srčike. »Livač puceta« hoće da mu dušu 
u svojoj žlici pretopi, to jest da ju preobrazi u drugu, 


jer je bila bez vrijednosti, polovična. Njegovo na¬ 
čelo »budi svoj« bilo je lažno, on nije bio nikad 
»sam svoj« u pravom (Šenoinom), značenju tih ri¬ 
ječi. Ne pomaže Peeru Gyntu ni trolski starac 
kralj, koga protjeranog u šumi sreta kao prosjaka, 
jer mu i on dobacuje, da je živio prema njihovu, 
trolskom načelu: »budi sam sebi dosta«. Da je bar 
bio veliki grješnik, dakle jak individualista, ne bi 
bio pretopljen! Kad simbolični ispovjednik njegov, 
zapravo Mefisto u mantiji, ne vidi u njega teških 
grijeha, onda se on sjeti, tko će »livaču puceta« 
dokazati njegov najteži grijeh: Solvejg! On se 
o nju, vjernu i ostavljenu, najviše ogriješio. Ali ta 
blaga duša, koja je ostarila čekajući ga, ima za 
njega samo riječi ljubavi i oproštenja. On klone 
glavom na njezino krilo spoznavši kasno, da je u 
njenom srcu bilo njegovo carstvo, a ne u svijetu. 

I tako »Peer Gynt« nije drama oslobođenja, 
kako bi neki htjeli (Eckart, Weininger i dr.) nego 
drama spoznaje (Berghof-Schulze), pa ne pod¬ 
nosi poredbe s Faustom i Parsifalom, jedino je 
Solvejg izdiže do visine Madone, čemu je doprinio 
boravak Ibsenov u Rimu i Sorrentu, dok je ovu 
dramu pisao (Lothar). To je svjetsko djelo kao 
Odiseja i Divina commedia. Ona je u prvom redu 
norveška, narodna stvar, sa sakrivenom polemi¬ 
kom protiv Bjorsona i njegovih seljačkih novela 
s tendencijom poljepšavanja. A onda je to opće 
ljudsko djelo s uvećanim negativnim stranama 
Ima u njemu i nešto slavensko: sklonost Peera 
Gynta pijanstvu, hvalisanju, tučnjavi i dr. nije da¬ 
leko od našeg Kraljevića Marka, koji se za inad 
i poturčio. (Dosađanji obrađivači ovog sujeta od 
Preradovića ovamo imali su više na umu njegovu 
etičnu stranu!) 

Kasno je došao »Peer Gynt« do svoje vrijedno¬ 
sti i u domovini (gdje su mu isprva prikazivali 
samo prva tri čina) i vani. Štaviše kritike od 
Branda, koji je dosta hladan, istom su nakon de¬ 
cenija počele svestranije i dublje osvjetljivati ovo 
velebno djelo, koje se n. pr. u Njemačkoj istom 
nakon g. 1914. u Berlinu (gdje ga je predavač prvi 
put vidio) počelo u stotinama predstava davati. 
Naša je scenska preradba prema originalu, redi¬ 
giranom od Ibsena — do dvadeset slika — ali je 
redatelj g. Strozzi i samostalno postupao, na¬ 
ročito u kontaminiranju posljednjih slika. 

Iako je djelo preko pola vijeka staro, ne dolazi 
nam još uvijek kasno, možda prije: prerano (za 
»trolske« duše!). Njega treba više puta gledati i 
proučavati, upravo proživljati, jer je to djelo pi¬ 
sano za vjekove. Ono nam indirektno ponavlja 
Šenoine riječi: »Oj budi svoj — al bratu budi 
brat !« 

ULDERIKO DONADINL 


Dne 11. o. mj. umro je u Zagrebu jedan od najviđeni- 
jih zastupnika naše najmlađe književnosti, Ulderiko Do- 
nadini. U cvijetu njegova intelektualnog razvoja zahvatila ga 
je ratna a kasnije i poratna struja ovih abnormalnih vre¬ 
mena, koja je valjda i potencirala njegovo urođeno nag¬ 
nuće sipram razuzdane originalnosti u pisanju, koje se 
opaža u svim njeigovim djelima. Kako je još uvijek tragao 
sebe i svoj vlastiti put na polju lijepe knjige, zanosio se za 
nordičkim piscima u drami (Ibsen, Bjornson itd.), a za ru¬ 
skim velikim piscima u romanima (Dostojevski, Gorki, 
Arcibašev itd.) i slijedio njihove tragove. Stil mu je bio 
osebujan i neobuzdan, katkad i nelogičan, ali često origi¬ 
nalan. Kako je želio biti samostalan u svom radu, osnivao 
je sam književne revije (»Kokot«), koje je šesto sam ispu¬ 
njavao, ali koje nijesu mogle imati dugotrajnog života. Bio 
je vrlo plodan u mlađim godinama, te je redovno svake 
godine objelodanjivao po koju poveću umjetničku radnju. 

God. 191(6. izdao je roman »Sablasti«, 1917, »Vijavice« 
i »Kamena s ramena«, kao zbirku boljih svojih feljtona, 
god. 1919. davala se u našem teatru s uspjehom njegova 
drama »Bezdan«, konačno 1922. napisao je vrlo uspjeli 
roman »Kroz šibe«, koje je s umjetničke strane — iako se 
opaža upliv čitanja »Braće Karamazova«, — svakako nje¬ 
govo najbolje djelo. 

Podlegao je zatornom djelovanju sušice, koja je poko¬ 
sila tolike naše mlade talente. Svakako šteta za našu mlađu 
književnost, koja i onako ne obiluje umjetničkim talentima. 
(Op. ur. Mi ćemo o književnom radu Donadinija donijeti 
članak u idućem broju. —I— 

HINKO JUHN. 

Hinko Juhn mlađi je hrvatski plastičar, koji kultivira 
specijalnu keramičku plastiku. Odgojio se za plastičara 
u zagrebačkoj umjetničkoj školi kod prof. Frangeša, kamo 
je došao svršivši kipariju na zagrebačkoj obrtnoj školi. Do¬ 
bivši apsolutorij pođe u Firencu, gdje je na tamošnjoj in¬ 
ternacionalnoj akademiji nastavio svoje studije. 

Vrativši se iz Italije kući, počeo se baviti keramikom. 
Da se dotjera u toj grani plastičke umjetnosti, zaputi se u 
Češku, gdje je u Bechinju a zatim u Toplicama polazio u 
keramičku školu; odavle je prešao u Njemačku (Dresden), 
a zatim u Beč na školu za umjetni obrt, gdje se je na ke- 
ramičkome odjelu kod prof. Powolnoga usavršio u svim teh¬ 
nikama keramičke umjetnosti. Odavle pozvan bi kao spe¬ 
cijalista u keramici na predlog profesorskog zbora na za¬ 
grebačku akademiju za umjetnost i umjetni obrt sa za¬ 
datkom^ da na njoj organizira keramički odio, ne bi li se 
kod nas i preko škole podigao smisao za keramičku 
plastiku. 


Keramička plastika (kiparstvo u glini, keramos je naime 
grčka riječ, a znači glinu) zauzimlje svoje posebno mjesto 
u razvoju plastičke umjetnosti. Ona se u naše doba tako 
bujnio razvila vežući umjetnost sa umjetnim obrtom, da 
se ona danas pod imenom »male plastike« sasvijem samo¬ 
stalno razvija. 

Razvoj keramike seže u najstarija vremena umjetničkog 
razvoja roda ljudskoga. 

Ta već u prehistorijskim vremenima nalazimo prve 
tvorevine keramičke plastike. 

U historijskim epohama susrećemo keramičke pro¬ 
dukte kod sviju naroda od najstarijih vremena pa sve do 
dana današnjega. Iskopine u Ninivama, Egiptu, u Grčkoj 
sjajni su dokazi, do koje se već visine uspela keramička 
plastika među Asircima i Babiloncima, Egipćanima i Gr¬ 
cima. Živi su primjeri o finoj umjetničkoj kulturi starih 
Grka tako zvane Amagrejske malene figure, koje su prav¬ 
ljene iz gline i tada ispečene (terrakote). Na klasičnu grčko- 
rimsku keramiku veže se arapska, koja se pod raznim 
imenima kao perzijsko-arapska, kao arapsko-turska i kao 
španjolsko-maurska javljala. Iz Španjolske i to sa otoka 
Majorke prešla je maurska keramička tehnika u Italiju, 
gdje se stala pod iskrivljenim imenom »majolika« od 15. 
vijeka razvijati. Ta se keramička roba kao majolika pre¬ 
nosila iz Italije u Francusku pod imenom »fajanse«, jer 
su se prve keramike te vrste dopremale iz Faenze u 
Italiji. 

Do velikog umjetničkog savršenstva podigoše članovi 
obitelji đella Robbi keramičku/ plastiku isvojim glazira¬ 
nim terakotama (u bijeloj, modroj, žutoj, ljubičastoj i ze¬ 
lenoj boji). U postepenom razvoju keramike, stala se sve 
više i više razlikovati majolika od fajanse i to po samome 
obrađivanju glinenog materijala. Dok se za majoliku uzimlje 
obična pročišćena glina, za fajansu mora se načiniti po¬ 
sebno preparirana smjesa od gline, kremena i tinjca i ta¬ 
kova se smjesa onda tek pali i to za mekanu fajansu u ni¬ 
skoj temjeraturi, a za tvrdu u visokoj. 

U 18, vijeku istisnuo je majoliku porcelan, koji se stao 
u keramici upotrebljavati. Porcelan su donijeli u Evropu 
nizozemski trgovci iz Kitaja, gdje su ga upotrebljavali već 
par stotina godina prije Kristova rođenja. Upoznavanje 
kineskog porcelana djelovalo Je na razvoj nizozemske fa¬ 
janse (iz Delfta), pa se stao porcelan uvlačiti u evropsku 
keramiku i potiskivati majoliku? pogotovo kad je Bottger-u 
u Meissenu (u Saskoj) uspjelo sastaviti smjesu za evropski 
porcelan, stao se glazirani (biskvit) i neglazirani porcelan 
sve više i više upotrebljavati i na svojoj ljepoti spajanjem 
boja dobivati. 

I tako se u nekim industrijskim centrima tijekom vre¬ 
mena porcelanska keramika razvila do potpune i prave 
umjetničke visine (u Delftu u Nizozemskoj, u Meissenu, u 
Saskoj, u Sevres-u u Francusko), u Kopenhagenu u Dan- 


417 





God. 1. 


VIJENAC 


Broj 21. 


skoj, u Berlinu, u Njemačkoj, u Beču u Austriji i Bordeaux-u 
u Francuskoj). 

U Engleskoj udario je temelje novoj tehnici u keramici 
Wedgwoods (Jasper), koji je na kamenu robu obojenu svi- 
jetlozelenim, modrim, ljubičastim ,i crnim bojama postav¬ 
ljao bijele relijefe u stilu antiknih rimskih gema, Nadove- 
zujući na keramičku plastiku krajnjega azijskoga istoka, 
unio je u najnovije doba Carries svojim glaziranim, pla- 
stikama u keramiku novi život. 

Služeći se tradicionalnim tekovinama, kojima današnja 
moderna keramička plastika raspolaže, zahvatio Je Juhn 
s uspjehom u malu plastiku sa živom željom, da izvojšti 
dostojno mjesto i keramičkoj plastici u razvoju hrvatske 
umjetnosti. Izlažući već svoje prve keramičke tvorevine, 
naišao je na posvemašnje razumnjevanje u onim hrvatskim 
krugovima, u kojima se cijeni i shvaća umjetnost. 

Od brojnih njegovih plastika, donosimo u reprodukciji 
neke od njih, koje se nalaze u privatnome posjedu: 

S e 1 j a k i n j a. Tvrđa fajansa (vel, 22 cm] prikazuje 
hrvatsku seljakinju, pod pećom i s oplećkom; rukom se na¬ 
slonila na kup žita, Bojadisanje gline izvedeno je na na¬ 
čin francuskih keramika (en gobe). 

D . 1 , a n a. MotiVy koji su mnogi plastičari u rujnome ma¬ 
terijalu obrađivali. To je majolika (vel. 28 cm), bojadisana 
na način privatnih seljačkih keramika. Desnu ruku podigla je 
u vis, a lijevom, drži za rogove srndača. Obje figrire stoje na 
šarolikoj bazi, koja markira grmlje. 

Pijerot i pijeretaiz porcelana (vel. 20 cm). Pi-. 
jerot je u kackastome odijelu, a u momentu, kad je prestao 
da pleše., stisnuo se uz svoju pijeretu, koja je obojena u 
orange-boji. 

Plesačica. Podsjećajući na orijentalne specijalno 
indijske plesačice držanjem svojih ruku, sa stilizovanom fi¬ 
gurom i sa nanogvicama oko gležanja. (Vel. 60 cm). U po¬ 
zadini stilizovani cvijet i lišće, Modelovana za keramiku 
ima tek da se iz nje načini keramička plastika. 

Nastojanje Juhnovo oko probuđivanje interesa za ke¬ 
ramiku urodilo je dobrim rezultatom, jer je oko sebe oku¬ 
pio učenike, koji će danas sutra ići onim putem, kojim 
je udario njihov učitelj, a na koji ih on svojim radom 
upućuje. A. Jiroušek. 

JEDAN PRILOG NAŠOJ NARODNOJ FILOZOFIJI. 

Još ni danas i pored nešto malo svijetla, što su posljednji 
veliki epski događaji bacili u svijet o nama i tako donekle 
osvijetlili jedan dio našega narodnog karaktera, nije kultur¬ 
nom svijetu poznato, da i mi imamo stanoviti filozofski si¬ 
stem, ili bolje više takvih sistema, koje se ispoljavaju u na¬ 
šim narodnim pjesmama, pričama, bajkama, poslovnicama, 
narodnim sentencijama, aforizmima, riječju dakle u svem 
onom još sasvim nepobranom narodnom blagu, koje kao 
zlatni majdan, leži u dubini narodne duše, njom vlada i 
upravlja. Naravno, da sve to blago nije čisto narodno naše, 
da je m^ogo koješta preneseno iz tuđih krajeva, no pošto 
je to blago internacijonalnog karaktera, možemo ga nazvati 
svojim, jer i akvizicije sačinjavaju dio naše narodne filozofije. 

Pojedini veliki filozofi bili su često međusobno oprečnih 
mišljenja, a ni sami nisu bili često dosljedni u svojim nače¬ 
lima; život nekih bio je pače u posvemašnjoj opreci s njiho¬ 
vim idejama. Međutim osnovni principi filozofskog morala, 
što ih susretamo u raznim narodnim umotvorinama, nose 


na sebi jedinstveni biljeg, što je dokaz, da u duši našega na¬ 
roda opstoji zdrava jezgra one duboke osjećajne moći, sin¬ 
teza shvaćanja, koja je odraz onih temeljnih prirodnih za¬ 
kona, na kojima se od iskona osniva moralna svijest cjelo¬ 
kupnog čovječanstva. Ma koliko neki suptilni duhovi pro¬ 
tivno tvrdili, opstoji i opstojat će uvijek stanoviti urođeni 
principi univerzalnoga ljudskog karaktera, koji poput gordih 
granitskih stupova, podržavaju golemu zgradu čovječanskog 
morala, u kojoj se od iskona nalazi ljudstvo kao u svojoj 
kući. Ta sveljudska veza, koja spaja međusobno sve narode 
i koju kao i vazduh udiše čitavo čovječanstvo, naravni je 
proizvod onih sveopćih principa, koji upravljaju narodima 
kao emanacija vrhovne i neponjatne tvome sile, koja udah¬ 
njuje život vasioni. 

Osjećajna je moć sveopća, ona poput atmosfere obavija 
čitav svijet i u svaku dušu ulijeva atom svoje sile, tako da 
se može bez pretjeravanja ustvrditi, da su svi ljudi pristu¬ 
pačni ideji dobra, kao i ideji zla, ali da u glavnome prevaže 
ono prvo, jer bi u protivnom slučaju bio već odavno prestao 
opstojati svijet. Borba, koju vjekovima susrećemo između 
ta dva protivna elementa, nuždan su uvjet napretka, koji u 
svom evolucijonom hodu ruši pred sobom sve prepone i na 
taj način nastoji da nivelira ljudstvo sravnjujući mu staze 
do shvaćanja i aplikovanja onih velikih i temeljnih moralnih 
principa, koje moraju jednom posvema prevladati u svijetu. 

I veliki svjetski rat, i ako nam prividno izgleda da pro¬ 
tivno dokazuje, ipak je uvelike doprinio konačnom triumfu 
dobrih nad zlim ljudskim pohotama i navikama, učvrstio je i 
uputio nove generacije u idejama solidarnosti i približavajući 
međusobno pojedine rase i narode, pokazao je intimne veze, 
koje ih spajaju, sankcionirajući tako zamašni koncepat 
kozmapolitizma, utro je staze sveljudskoj uzajamnosti. 

Na takve me je refleksije potaknuo slučajni susret s jed¬ 
nim jednostavnim čovjekom iz puka na mom putu iz sela u 
grad. Bilo je govora o ljudskoj bijedi, koja sada pritište 
svijet. Ja sam se trudio, da mu dokažem uzroke i povode 
današnjoj skupoći i međusobnom nepovjerenju, uvjeravao 
sam ga, da je to prolazno i dokazivao mu ciframa u ruci, 
kako već pomalo opada skupoća u svijetu i kako sve više 
raste volja za radom, koji će povremeno podići produkciju 
do pređašnje mjere, te će se tako povratiti lijepa stara 
vremena. 

On je šutio i prividno pažljivo slušao moje razglabanje, 
dok mu je na okrajcima usana podrhtavao zagonetan po- 
smjeh, koji me je donekle bunio. Kad sam dovršio, pogledam 
ga ravno u oči iščekujući bar kakav takav dokaz uvjerenja, 
on se nekud gorko nasmiješi i rekne : 

— Sve će biti dobro, kad mi budemo 

bolji! 

To nisam iščekivao — ta je sentencija obarala sve moje 
tobože učene dokaze i ja sam ostao iznenađen, dok me ta 
jednostavna istina, koja se izvila iz tajanstvene dubine pri¬ 
rodne narodne filozofije kao posljedica dubokog shvaćanja i 
uvjerenja u moć dobra posvema ne osvoji. , . 

Da, kad mi budemo bolji, sve će biti bolje, tako umuje 
narod, i ta se velika jednostavna misao oduvijek povlači 
svijetom i malo pomalo osvaja sve rase i narode, koji preko 
leševa i krvi, preko razvalina i pustoši, preko kopna i mora 
pružaju ruke pomoćnice u jedan golemi zagrljaj, nad kojim 
će lebdjeti svemožni Duh dobrote i sve više i više stisnuti 
zlatne verige, koje će međusobno spajati čovječanstvo. Tad 
će se u svijet povratiti sreća i blagostanje, mudrost i razbor, 
uzajamnost i povjerenje i svima će biti bolje, jer ćemo m i 
biti bolji. StJ. Ilijić. 

NOVO IZDANJE MAŽURANIĆEVE »SMRTI 
SMAIL-AGE ČENGIĆA«. 

U naklada »Narodne Knjižnice« izdao je prof. Gjuro Gru- 
ber eto, bogu hvala, po 25.ti put, i to (po 13di put) ćirilicom 
Mažuranićevu pjesmu s opširnim komentarom. Nije dobro 
što su tekst i komentar odvojeni kao dvije sasvim samo¬ 
stalne publikacije, tako da ko hoće čitati pjesmu s pomoću 
Gruborova komentara, mora držati pred sobom obje knjige, 
pa u »Komentaru« tražiti gdje se tumači stdi iz «Smrti 
Smail-age« koji baš čita. To je bila vrlo nesrećna misao da 
se ostavi obični, praktični način, po kojem se komentar daje 
pod tumačenim tekstom na istoj stranici; to će, bojim se, 
biti na štetu osobito »Komentaru«, i to ne samo u trgova¬ 
čkom smislu, jer će se »Komentar« slabije kupovati, nego, 
što treba iskreno žaliti, i zato što će se »Komentar« i manje 
upotrebljavati pri čitanju Mažuranićeve pjesme. Istina, ka¬ 
kav je komentar, teško bi se dalo spojiti u jednu publika¬ 
ciju tekst i komentar pod njim: ovaj je posljednji naime to¬ 
liko opširan, da na mnogo stranica' ne bi ostalo mjesta za 
tekst, te bi ga tako na više mjesta komentar sasvim prekidao. 
Kako je naime odvojenost teksta od komentara velika mana 
ovog inače tako solidnog izdanja, tako je velika mana ko¬ 
mentara njegova opširnost: i opet se bojim da se neće mnogi 
naći koji će imati toliko strpljivosti da pročitaju od početka 
do konca samu pjesmu a uz nju i cijeli Gruborov komentar, 
već će njegov komentar rado uzimati u ruke samo oni koji 
pjesmu već dobro poznaju a hoće samo da se obavijeste ka¬ 
ko se imaju shvatiti koji pojedini stihovi. Prof, Grubor je 
s velikom savjesnosti i velikim marom protumačio sve što 
u pjesmi treba tumača bilo u jezfičnom ili stvarnom pogledu, 
a donekle f u estetskom, pa je tako gotovo o svakom stihu 
umio da ponešto kaže, o nekima i po cijele stranice. Sve 
što je kazao, sve je točno i temeljito, ali i sve je kazano po¬ 
najviše s filološkoga gledišta, pa se bojim, kako se je našao 
pjesnik koji je mene pandurski napao zbog mojeg filološkog 
komentara »Gorskoga Vijenca«, — da će se naći drugi pjes¬ 
nik, a možda i onaj isti, koji će još pandurskije napasti prof. 
Grubora zbog njegova još filološkijega komentara »Smrti 
Smail-age«. Ja, šta ćemo! mi smo filolozi nekim pjesnicima 
krivi što mi tumačimo pjesme njihovih starijih (i boljih!) ko¬ 
lega za koje oni govore da bi oni to umijeli mnogo bolje i 
mnogo ljepše učiniti — ali nikako ne čine! Nego, premda se 
inače govori »vrana vrani itd.«, ja ću opet nešto da prigovo¬ 
rim poslu mlađega kolege filologa: prije svega, je li bilo 
potrebito iznositi gotovo za svaku manje običnu riječ ili re¬ 
čenicu u Mažuranića paralele iz narodnih pjesama, iz Gun- 
dulića, a donekle i iz drugih starijih pjesnika (Kaoića itd.), 
pa iz ostalih pjesama samoga Mažuranića? Tu je Grubor 
uložio mnogo truda, potrošio mnogo vremena i zauzeo mno¬ 
go mjesta u komentaru, a bez prave koristi. Isto tako razne 
vijest o pogibiji Smail-aginoj, o turskoj raji i o Turcima, o 
Crnoj Gori i Crnogorcima, Što je posakupio po raznim publi¬ 
kacijama koje su pjesniku mogle biti poznate, niogao je 
ukratko skupiti i prepričati, dok on voli to ponavljati od 
riječi do riječi jedno za drugim. Grubor lojalno spominje 
svuda svoje izvode, odnosno starije svjedoke, pa je to sasvim 
u redu, ali tu je često trebao da bude nešto jasniji: neće n. 
pr, svako se odmah sjetiti koga on misli pod »Čajk.« ili pod 
»Mć^ Pć, Šć«, jer nigdje ne tumači te skračenice; a ko je 
taj »Božo« kojii mu je, uz stih 28, svjedokom da se v i' (mjesto 
"V a m) govori i u Negotinskoj Krajini? Čast i poštenje gospo¬ 
dinu Božu, ali mi bismo opet voljeli znati od kojega je roda 
i koljena! U detalj se u pogledu komentara ne upuštam, jer 
to bi se ticalo nekolikih samo mjesta gdje se može misliti 


ovako i onako pa je zato najbolje ostaviti da svak misli svo¬ 
jom glavom, kad ne znamo autentično kako je mislio sam 
pjesnik, — ali zato tim odlučnije kažem: za novo izdanje 
Grubor mora svoj komentar dati pod tekstom i jako ga 
skratiti. 

Što se pak tiče samoga teksta Grubor se dabome drži u 
prvome redu pjesnikova rukopisa (za koji se trebalo kazati 
da je autograf) i prvoga izdanja u I s k r i od g. 1846. pa nam 
pri kraju »Komentara« savjesno kaže gdje se i u koliko se 
ta dva izvora razlikuju, i u koliko on odstupa od jednoga ili 
od drugoga, a u koliko, u grafici i ortografiji, od obadva, sa¬ 
mo što je to trebalo malo preglednije učiniti. Trebalo je ta¬ 
kođer jasnije pokazati u čemu se od prvoga izdanja razli¬ 
kuje prvo izdanje Tkalčevo (latinicom) od g. 1857., za koje 
Tkalac tvrdi da je u njemu koješta sam pjesnik ispravio, i 
što je Grubor od toga primio a što nije, jer nam sam kaže 
da se Tkalcu ne može slijepo vjerovati. Ostala izdanja, pa 
ni ono g. 1895., nemaju za tekst pjesme uopće nikakve važ¬ 
nosti, jer niti je pjesnik kod kojega imao posla, niti) je koji 
od izdavača imao kakvog novog materijala da bi utvrdilo, 
eventualno i ispravio tekst kakva ga je izdao sami i Mažu- 
ranić — osim autografa što je upotrijebio i Grubor. Ostala 
izdanja mogu se dakle uzimati samo u obzir ako se u kojem 
predlaže i prihvaća ispravak kojeg mjesta što je u prvome 
izdanju iskrivljeno ili, možda, od tuđe ruke ispravljeno, a 
inače — i prema autografu — prvenstvo treba da ima prvo, 
od samog pjesnika spremljeno izdanje. I tako se je i u ovo¬ 
me dijelu »Komentara« moglo prištedjeti nešto mjesta koje 
bi se, uz ona mjesta što će se prištedjeti kod samog tumače¬ 
nja, u novom izdanju moći mnogo korisnije da upotrijebi za 
pregled života i rada pjesnikova. 

U tehničkom pogledu obje su knjige dobro štampane, ne- 
istrošenim dosta velikim slovima, u Štampariji srpskih zem¬ 
ljoradničkih zadruga u Zagrebu, korektura je vrlo pažljivo 
vršena, pa ima vrlo malo štamparskih grješaka, — samo je 
papir slab. Tekst je ilustrovao s nekoiko lijepih slika Klja- 
ković; nezgodno je samo da je tako ilustrovani natpisni 
list drukčije ispao negoli je trebao, pa su zato tek »Ispravci« 
donijeli pravi natpis; a još je nezgodnije što neke slike ne 
odgovaraju tekstu: na str. 27. Smail-aga sjedi (u »Haraču«) 
pod čadorom, pred njim Bauk pjeva uz gusle a jednooki Sa- 
fer sluša — tako je i u pjesmi, ali otkuda ona gola žena po¬ 
znate glave koju je Smail-aga zgrabio za desnicu te je čvrsto 
drži uza se? Nego i to se može braniti: umjetnik je htio da 
njom prikaže seksualnu strast agikiu koja se iskaljuje na ne¬ 
voljnim kršćankama, ali se nikako ne može opravdati) što 
nam Kljaković na str. 15. i 50. mjesto pravoslavnog kalu- 
đera slika katoličkog kapucina; u novom izdanju trebaće i 
to promijeniti, jer inače, kako se u nas u svašta uvlači) po¬ 
litika, naći će se ko će biti tako pametan da i u tome nađe 
neku političku tendenciju. M. Rešetar. 

PEER GYNT, 

Dramska pjesan u pet činova (21 slika). Napisao Henrik 
Ibsen. S norveškoga preveo Jakša Sedmak. Glazba E 
Griega, Redatelj: Tito Strozzi. Dirigent; Oskar Jozefović. 
— Premijera 8. svibnja 1923. 

Hrvatsko se kazalište u Zagrebu ozbiljno spremalo za 
prikazivanje »Peer Gynta«. Vidi se to ne samo po izvedbi, 
već i po tom, što je uoči premijere (7. svibnja) bilo u kaza 
lištu priređeno predavanje g. M. Ogrižovića o samom djelu, 
A g. Oskafa Jozefovića o Griegovoj muzici za ovo djelo. 
Ideji vrlo dobra, koja je našla i dobar ođzir U publike; 
kuća ie bila dupkom puna. 

»Vijenac« donosi na drugome mjestu glavne misli iz pre- 

davanja g. Ogrizovića, zato se na ovome mjestu ne ćemo 
zadržavati ni pretresivanjem predavanja ni analizom sa¬ 
moga djela. Spomenut ćemo samo, da se predavač više 
zadržao kod analize djela negoli kod literarnohistorijskog 
i kritičkog tumačenja, očito zato, jer se obraćao na širu 
publiku pa je htio, da ga svi uzmognu razumjeti. G. Joze- 
fović je govorio više stručno, ali ipak razumljivo, samo mu 
je govor bio prenagao, a izgovor teško razumljiv, što jc 
dosta smetalo. No obadva su se predavanja lijepo popu¬ 
njavala i mogla su da i posve neupućenome dodu neki 
pogled u to teško Ibsenavo djelo, a zato ih je publika i 
nagradila zahvalnim pljeskom. 

Potpuno razumjeti »Peer Gynta« ne će stranac ipak ni¬ 
kada, osim ako se naročito specijalizirao i uputio u sve 
detalje. To je djelo puno aluzija na savremene norveške 
prilike, na pojedine ljude i događaje, što je nama dašto 
posve strano. Naravno da je glavni junak — po Ibsenu 
reprezentant norveškog naroda, kao što je, recimo grubo, 
Baj Ganja za Bugare — unatoč sitnih satiričkih uboda na¬ 
rastao do sjajnog prikaza općenito ljudske polovičnosti, 
neiskrenosti, samoobmaDe, neistinitosti, ukratko svih onih 
svojstava, koja se isprečavaju na putu idealizmu drugoga 
Ibsenova junaka »Branda«... 

Peer Gyynt je zamišljen kao epos pa se zato karakter 
glavnog junaka i ne razvija tijekom radnje, nego je dat 
odmah u početku. Prikazani su samo različiti refleksi toga 
karaktera u najrazličitijim situacijama. Kako jc Peer Gynt 
gotovo bez prekida na sceni, to je ta uloga i veoma teška. 
G. P a V i ć trsio se zaista da izradi taj karakter u svim 
nijansama, pa iako se kasnije kadšto osjećao i neki umor, 
ipak mu je uspjelo, da se uglavnom neprestano drži na 
lijepoj visini. Svakako bi ga čovjek gdješto želio drukčijega 
nego što je bio (naročito u četvrtom činu). Ali to jc stvar 
shvatanja. I onda, takva jedna uloga nije nikad dostatno 
dotjerana; glumac može da još uvijek nađe novih tonova 
u njoj. — Gđa M i h i č i ć kao majka dala jc jednu figuru 
izvan tipa njezinih redovitih uloga, pa jc zato njezina Aase 
nešto premalo primitivna, a i malo pretvrda u lirskim mo¬ 
mentima (smrt), — Solvejg gđc Podgorske jc posve 
odgovarala nježnom i mekom tipu čiste ljubavnice. Ona 
ima osjećaja u glasu, a to je neprocjenjivo blago za glumca. 
Možda bi ovdje ipak bilo sretnije, da se našla osoba, koja 
bi mogla ujedno i pjevati Solvejgine pjesme. (Naravno da 
smo i u tuđini vidjeli kreirati Solvejginu ulogu po nepje- 
vačicama). — Teško jc ne spomenuti Zelenku gđc Kernic, 
koja jc bila odlična kao uvijek, ili doktora Bcgriffcnfclda g. 
N u š i ć a (s maskom Ibscnovom! Zašto?), koji jc naročito 
u ludnici bio upravo jezovit. Gg. Raić, Petrović i 
Maričić pokazali su, da se i veći umjetnici moraju znati 
podvrći potrebama režije, pa su svoje male uloge odigrali 
u stilu i sa shvaćanjem. I g. Sotošek je znao ovaj puta 
probuditi stravu kao »strani putnik«, smrt, iako bi se ta 
uloga dala i drukčije shvatiti. Gđica Mila Popović jc 
pokazala, kako je često dobro, da je čovjek prošao kroz 
operetu prije drame. Gna je i glumila i pjevala i plesala, 
i što jc glavno, sve je to bilo lijepo. Dakako, ako se gleda 
kao kreaciju samu za sebe. Ali s obzirom na dramu, prilično 
je bilo izvan stila. Prvi put sam ovdje vidio Anitrin ples 
tako neorijentalno plesati, trebalo je makar naznačiti trbuš¬ 
ni ples. A onda nema sumnje, da Je oku uvijek ugodno gle¬ 
dati, kad se ekshibiraju lijepe ženske forme i bijela ženska 
put — a te su kod ove predstave zaista bile i lijepe i 
bijele ... samo što jc to u protivurječju s tekstom. Ne mi¬ 

Izdavači i vlasnici: Dragutin Nemet i drugovL 


slim, da je gđica Popović trebala ad hoc nakaziti svoje 
lijepo tijelo — toga nebi zaista nitko želio. Ali put se dade 
potamnjeti običnim tricotom!... 

Inscenacija je osobito uspjela; bila je vrlo ukusna. Ne 
znam, jc li se i u tom slijedilo Kristianiju, kao što se — 
čujem — slijedilo u skraćivanju teksta, ali na svaki način 
mi se dužnošću spomenuti scenografa g. U 1 j a n i š ć e v a. 
Problem čestog mijenjanja slika sretno je riješen dvostru¬ 
kom scenom, nalik modernoj Shakespearovoj pozornici 
(Vieux Colombicr-) — a u onom malom okviru slike su 
izišlc nekud fantastičnije i više kao iz priče. — Uopće, 
izvanjska jc režija g. Strozziu vrlo uspjela, a i unutarnja jc 
pokazala ozbiljan napor redateljev, koji je ponajviše bio i 
okrunjen plodom. 

Prijevod g. Sedmaka je katkad slab (Srokovi kao: bre!), 
ali u drugoj je polovici bolji negoli u prvoj. Bar za slušaoca. 
Čitalac bi možda i drukčije sudio. Slavko Ježić. 

IZLOŽBA A. KAURIĆA I A. POPOVIĆA. 

U Ullrichovu salonu priredili su A. Kaurić i A. Popović 
izložbe svojih slika. Između jednoga li drugoga umjetnika po¬ 
stoje s obzirom na shvaćanje i tehniku upravo goleme raz¬ 
like. Kaurića smo već otprije dobro poznavali, i možemo sa 
zadovoljstvom konstatirati znatan i značajan razvitak. Kad 
je prije koju godinu izložio kod Ullricha svoje slike, izgle¬ 
dalo jc, da će se posvema dati na kompoziciju. Sadržaji go¬ 
tovo sviju slika bili su apstraktni i simbolički, te konstrui¬ 
rani s velikim masama konja i ljudi', koji su se borili za¬ 
pleteni u mitskim motiviima ratovanja. I na sadašnjoj izložbi 
jedna je njegova slika kao refleks stvaranja iz onoga vre¬ 
mena. To su »Trkači«. No tu se već opaža jedna vrlo inte¬ 
resantna činjenica. Konji i ljudske figure su doduše vrlo 
spretno i invcnciozno postavljeni, puni su ritma i kretnje, 
ali ih je Kaurić apsolutno potisnuo u pozadinu pejsažom, 
koji je oko njih. Na svima ostalim Kaurićevim slikama samo 
su pejsaži. On kao da naročito voli jesenje »Stimmunge«, a 
u tome je genre-u stvorib nekoliko vanredno iskrenih i poe¬ 
zije punih djela. Njegovi jesenji parkovi, šume i voćnjaci puni 
su radosnih rumenih i ružičastih tonova; njegova jesen nije 
umiranje, nego je bujanje života. Ovo svoje shvaćanje on 
provodi i u tehnici slikanja. Potez kista mu jc širok, lagan, 
nigdje patetičan, nego uvijek duboko proćućen i iskren. Os¬ 
novni rumeni ton on varira u bezbroj finiih i suptilnih nijan¬ 
sa i kombinira ga s vanredno pjesnički primjećenim tono¬ 
vima. »Studija neba« je u tome svakako vrlo karakteristična. 
Najbolja je slika »Park«, zatim »Maksimir«, »Voćnjak«, »Še¬ 
stine« i t. d., a osobito jc interesantna »Pogled s piramide 
na Zagreb«, gdje jc problem daleke zamagljene perspektive 
i uzdušnosti riješen sigurnim načinom gotovoga umjetnika. 
Svakako obraćamo na toga umjetnika pažnju one publike, 
koja kupuje slike. 

A. Popović izložio jc niz slika i sličica iz Dubrovnika i 
okolice. Svojom tehnikom i shvaćanjem on je upravo sto 
godina stariji od i onako ncprcmodcrnoga Kaurića. Dubrov¬ 
nik samo po sebi, sa svojim bogatstvom arhitekture i obi¬ 
ljem boja, za slikara je neiscrpivo vrelo inspiracije. Popović 
odabire veoma dobre momente, i znade ih ilzabrati, ali sve 
su mu slike kao »Ansichtskartc«. On zna i risati, ali tehnika 
mu je nemoguća i zastarjela, ultraakademska di cjcpidlačar- 
ska. Nigdje jedne široke linije, nigdje jednog velikog za¬ 
maha. Tu i tamo nađe se po koji lihtcrcsanan efekt dobro 
zapaženoga svijetla, ali' cijela izložba više odaje rad talen¬ 
tiranog diletanta nego li umjetnika. S. Batušić. 

Tisak »Tipografije« d. đ. Zagreb. 







„GOEUB** 

TVORNICA CIOARETNOG PAPIRA I TIlUAKA D D. 

ZAGREB, raAKSiraiRSKA CESTA BROJ IO. 

preporuča svoje najbolje vrste cigaretnog papira i to; 

„GOLUB", „RIZ ABADE", „SAMUM" I „CLUB" (EKTRABIS) 


ZaMiievafie cjenill 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz: 

JlobiUoE^ 

XaćveS. Selica 3% 


HUOO FlESCH. ZAOREB 

ILICA BROJ 49 

preporuča svoje bogato skladište svakovrsnog 

malkogE I dlfecfegE roblfa 

UZ umjerene cijene i solidnu podvorbu. 


ŠIŠIRE 

KRZNO 

S. 

prodale naneldnlle 

mm HiiniN 

EAGREB, ILICA 54 


INDUSTRUA ŽELJEZNE ROBE D. D. 

J 

ZAGREB 

Pstiiafska ulica 3 
Telefon 7*43 

Proizvodi: svakoTrsno željezno poknćtvo, peći« 
štednjake i dijelove istih tačke« želj. prozore, 
stube, ograde kao i raznn drugu željeznu robu. 
Cijene vrlo umjerene, a izvedba solidna i brza. lo 





































Gradska štedioniea 

CpitMar sioB. i kt. i^rođo Zapreka 

^€irtnf3ka ulica 5 Zd^rek Iflioo :fuđ.niike ut. 

moid X 200.000.000 — 


Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre¬ 
ditiva na sva tu i inozemna mjesta. Kupuje ’j prodaje valute 
i devize. Obavlja sve burzovne naloge savjesno i kulantno. 


Za ufoške iawnii ||ro<l Za^rck. 


»TIPOGRAFIJA« D. D. ZAGREB. 










